
I.  Bromateriellets  Hovedegenskaber. 

1.  Systemet. 

Medens  der  i  flere  større  Stater  findes  let  Brotrain,  der 
hører  til  Rytteriet,  og  som  muliggør,  at  saavel  dette  som  det 
Artilleri  og  Train,  der  er  knyttet  til  et  større  Rytterkorps, 
kan  overskride  Vandløb  ved  egen  Hjælp,  er  det  danske,  lette 
Feltbromateriel  —  ogsaa  kaldet  Flydebromateriellet  *)  —  ikke 
udelukkende  bestemt  for  Rytteriet,  men  er  beregnet  paa  at 
anvendes  i  de  forreste  Linier,  hvor  det  gælder  om  hurtig  at 
tilveje! -ringe  Overgange  for  mindre  Styrker  af  alle  Vaaben- 
arter,  samt  i  det  hele  taget  ved  alle  Operationer,  der  kræver 
stor  Hurtighed  og  Bevægelighed. 

I  Modsætning  til  det  svære  Feltbromateriel,  der  bestaar 
af  Pontonner  og  Bukke,  paa  hvilke  der  ved  Broslagningen 
anbringes  et  Dæk  dannet  af  Strækbjælker  og  Dækplanker, 
bestaar  Flydebromateriellet  af  fuldt  færdige  ensartede  Brodele 
—  Flaader  —  hvoraf  Broen  dannes  ved  en  simpel  Sammen- 
hængsling.  Broen  bygges  paa  Land  og  skydes  efterhaanden 
ud  i  Vandet,  hvilket  muliggøres  ved,  at  de  i  Flaadernes 


•)  Materiellet  er  konstrueret  af  Kaptajn  P.  Christensen  af  Ingeniør¬ 
korpset  og  i  1907  indført  som  reglementeret  Bestanddel  af  Brokompagniets 
Udrustning. 

Systemet. 


Overkant  værende  Samlingsbeslag  er  vandrette  Hængsler, 
saaledes  at  Broen  altsaa  er  bøjelig  og  derfor  kan  skydes  ned 
ad  en  skraa  Bred  og  lægge  sig  vandret,  efterhaanden  som 
den  kommer  ud  i  Vandet.  Flaaderne,  hvis  Længde  er  omtrent 
dobbelt  saa  stor  som  Breden,  kan  forbindes  paa  begge  Ledder, 
enten  paa  langs  eller  paa  tværs,  hvorved  der  fremkommer  to 
forskellige  Arter  af  Broer,  medens  en  tredie  fremstilles  ved 
at  forbinde  to  ved  Siden  af  hinanden  liggende  Broer  til  en 
enkelt  Bro.  Flaaderne  kan  endvidere  i  hvilket  som  helst 
Antal  og  paa  forskellig  Maade  sammenbygges  til  Færger, 
ligesom  ogsaa  den  enkelte  Flaade  eller  to  eller  tre  samlede 
kan  manøvreres  ved  Hjælp  af  Aarer  Oir  altsaa  benyttes  som 
Fartøj  til  Opføring  af  Ankre,  Overføring  af  Færgetov,  Over- 
skibning  af  Enkeltmand  m.  m. 

Fly debromateri ellet  kan  anvendes  ved  Vandløb  af  enhver 
Art  uafhængig  af  Vanddybden  og  af  Bundens  og  Breddernes 
Beskaffenhed.  Broslagningen  kan  udføres  med  stor  Hurtighed, 
ligesom  den  ogsaa  let  kan  foretages  i  Mørke  og  uden  Støj. 
Om  fornødent  kan  den  udføres  med  en  ringe  Styrke  eller, 
hvor  Forholdene  ikke  frem  byder  særlige  Vanskeligheder,  af 
lidet  uddannet  Mandskab. 

Ligesom  det  svære  Feltbromateriel  medføres  Flydebro- 
materiellet  paa  firspændige,  firhjulede  Brovogne,  der  imidlertid 
i  Modsætning  til  Vognene  til  førstnævnte  er  ensartet  pakkede, 
saaledes  at  den  enkelte  Vogn  med  Materiel  udgør  Broenheden 
og  kan  anvendes  alene.  En  Flydebroekvipage  kan  derfor 
ogsaa  sammensættes  af  et  vilkaarli^t  Antal  Vogne.  Materiellets 
enkelte  Dele  er  saa  lette,  at  de  selv  paa  længere  Strækninger 
kan  bæres  af  Mandskab,  og  de  kan  derfor,  hvor  Forholdene 
i  øvrigt  tillader  det,  føres  skjult  og  lydløst  frem  og  igennem 
Terrain,  hvor  Passage  af  Køretøjer  er  umulig. 


Ydeevne. 

2.  Ydeevne. 

Paa  en  Flydebrovogn  medføres  i  Hovedsagen  7  Flaader, 
2  Landfag  og  1  Redskabskasse  samt  de  fornødne  Genstande 
til  Brug  ved  Broslagningen. 

Med  en  Broekvipage  paa  4  Vogne  kan  der  slaas  føl¬ 
gende  Broer: 

70m  Spang  paa  28  Flaader  og  8  Landfag,  passabel  for  Fod¬ 
folk  i  Enkeltkolonne;  fri  Brobane  1,10  m. 

Hvis  der  tillige  indskydes  5  Kasseblinde  og  2  Reserve- 
landfag  af  Slidskeplanker,  kan  Spangens  Længde  forøges 
til  85  m. 

33  m  Rytterbro  paa  28  Flaader  og  2  Landfag,  passabel  for 
Fodfolk  i  Rodemarche  og  Rytteri  i  Enkeltkolonne  samt 
for  Artilleri  og  Train,  naar  Hestene  spændes  fra,  og 
Kanoner  og  Forstillinger  m.  m.  enkeltvis  føres  over  ved 
Haandkraft;  fri  Brobane  1,70  m. 

17  m  Dobbeltbro  paa  28  Flaader  og  4  Landfag,  passabel 
for  Fodfolk  i  Sektionskolonne,  Rytteri  med  2  Hestes  Front 
og  Artilleri  og  Train  i  Enkeltkolonne;  fri  Brobane  3,70  m. 
Det  øvrige  paa  Vognene  værende  Materiel  (Kassebunde, 
Slidskeplanker  m.  m.),  der  ikke  indgaar  i  ovennævnte  Broer, 
kan  desuden  benyttes  som  Underlag  paa  bløde  Bredder  til 
Konsolidering  af  disse,  hvorved  Overgangens  samlede  Længde 
kan  blive  indtil: 

160  m  ved  Spangen, 

49  m  ved  Rytterbroen  og 
24  m  ved  Dobbeltbroen. 

Endelig  kan  der  med  Materiellet  bygges  2  Færger  hver 
paa  14  Flaader,  der  foruden  Mandskab  til  Færgens  Betjening 
hver  kan  tage: 

28  Mand  Fodfolk,  eller 
4  Heste  og  5  Mand,  eller 
1  Feltkanon,  1  Forstilling  og  6  Mand. 

II.  Materiellets  Konstruktion. 

3.  Bromateriel  og  Redskaber. 

Materiellet  skal  for  til  enhver  Tid  at  kunne  være  klart 
til  Brug  under  alle  Forhold  behandles  med  den  højeste  Grad 
af  Omhu.  For  hver  Gang  det  har  været  benyttet,  skal  det, 
saa  snart  Lejlighed  gives,  omhyggelig  efterses  og  soigneres, 
og  forefund ne  Mangler  snarest  mulig  afhjælpes. 


Bromateriel  og  Redskaber. 

Flaaden  (Fig.  1)  bestaar  i  Hovedsagen  af  Kasserne,  Rig- 
lerne,  Dækket  og  Beslagene;  den  er  1,96  m  lang,  1,10  m 
bred  og  0,36  m  høj. 

Kasserne,  der  udgør  den  bærende  Del  af  Flaaden,  er 
vandtætte  og  af  Træ  (Whitewood).  Der  findes  2  lange  og  2 
korte  Kasser  (a  og  &),  der  tilsammen  danner  en  firkantet 
Ramme;  de  lange  Kasser,  der  har  samme  Længde  som  Flaa¬ 
den,  udgør  Rammens  lange  Sider,  medens  de  korte  Kasser, 
der  er  lidt  lavere  end  de  lange,  udgør  en  Del  af  Rammens 
korte  Sider,  idet  de  udfylder  Mellemrummet  mellem  Enderne 
af  de  lange.  Kasserne  har  Form  som  et  Parallelepipedum, 
idet  dog  d<m  udvendige  Endeflade  af  de  korte  Kasser  er 
skraat  stillet,  hvorved  Flaadens  Bevægelse  efter  Længden  i 
rindende  Vand  lettes. 

Kassens  Vægge,  der  kun  er  1  cm  tykke,  samles  ved  Hjælp 
af  fine  galvaniserede  Staalskruer.  Vandtætheden  er  tilveje¬ 
bragt  ved  Blyhvidt  i  Samlingerne  og  ved,  at  Kasserne  er 
malede.  For  Styrkens  Skyld  er  de  korte  Kasser  forsynede 
med  3  og  de  lange  Kasser  med  6  rarameformede  Tværskille¬ 
vægge,  af  hvilke  de  yderste  er  anbragte  umiddelbart  op  ad 
Endevæggene  og  fastskruede  til  disse.  I  hver  af  Kasserne 
findes  der  paa  Oversiden  et  lille  Lænsehul  med  Træprop.  De 
nederste  Hjørner  paa  de  lange  Kasser  er  styrkede  ved  Hjørne¬ 
blik.  Langs  dtjn  øvre  udvendige  Kant  paa  den  ene  af  de 
korte  Kasser  er  anbragt  en  fjedrende  Tætningsliste  (c)  af 
Læder,  der,  naar  Flaaderne  benyttes  som  Spang,  slutter  sig 
tæt  til  den  tilsvarende  Kant  paa  Naboflaaden,  hvorved  Van¬ 
det  hindres  i  at  sprøjte  op  mellem  Flaaderne. 

Riglerne  tjener  til  at  sammenholde  Kasserne  og  bære 
Dækket  samt  til  Befæstelse  for  Hængsel-  og  Kobiingsbeslagtme. 

Paa  tværs  af  Flaaderne  findes  oven  paa  Kasserne  2  Yder- 
rigler  ( d )  og  2  Hovedrigler  (e)  af  Whitewood,  og  5  Mellemrigler 
(/)  af  Whitepine,  og  neden  under  Kasserne  2  Underrigler  {g) 
af  Ask.  Disse  Rigler  rager  et  kort  Stykke  ud  over  Ydersiderne 

af  de  lange  Kasser  og  er  forsynede  med  Udskæringer  for 
disse. 

Hovedriglerne  og  Underriglerne  er  anbragte  et  kort  Stykke 
fra  Endefladerne  af  de  lange  Kasser  ud  for  de  Steder,  hvor 
de  næstyderste  Tværskillevægge  findes;  de  er  indbyrdes  for¬ 
bundne  ved  4  Par  lange  Standbolte  (h\  der  ligger  tæt  op  ad 
Sidefladerne  paa  de  lange  Kasser  og  indspænder  disse  mellem 
Kiglerne.  For  de  4  Standbolte,  der  ligger  i  Sammenstøds- 
fladerne  mellem  de  lange  og  de  korte  Kasser,  er  der  udsjaret 
halvrunde  Riller  i  disses  Sideflader.  De  korte  Kasser  fast¬ 
holdes  ligeledes  mellem  Hoved-  og  Underriglerne  af  Stand¬ 
boltene,  og  deres  Stilling  sikres  yderligere  ved,  at  de  støtter 
mod  Undersiden  af  Yder-  og  Hovedriglerne  og  af  de  nærmest 
Hovedriglerne  liggende  Mellemrigler. 

Yderriglerne  er  anbragte  uden  for  Hovedriglerne;  de  fast¬ 
holdes  til  de  lange  Kasser  ved  Hjælp  af  tynde  Skruedragbaand 
(i),  der  er  lagte  rundt  om  Kasserne,  hvis  Hjørneblik  tillige 
tjener  som  Underlag  for  Dragbaandene,  hvor  disse  passerer 
Kassernes  nedre  Kanter. 

Mellemriglerne  er  fordelte  jævnt  i  Mellemrummet  mellem 
Hovedriglerne. 

Hver  af  de  lange  Kasser  er  paa  Undersiden  beskyttet 
af  en  Køl  (Længderigel)  (k\  der  gaar  fra  Underrigel  til  Under- 
rigel  og  er  forbunden  til  disse  ved  svalehaleformede  Forbin¬ 
delser.  Hver  af  Kølene  støttes  af  2  Par  trekantede  Knægte 
(Z),  der  ligger  an  mod  Bunden  af  Kasserne  ud  for  de  Steder, 
hvor  de  midterste  Tværskillevægge  findes,  og  fastholdes  til 
Kasserne  ved  Hjælp  af  tynde  Baandjern,  der  gaar  helt  rundt 
om  Kasserne. 

Dækket  bestaar  af  6  Stk.  2,3  cm  tykke  og  16  cm  brede 
Dækbrædder  (ni)  samt  2  Rækværksbrædder  (n)  af  Whitepine; 
de  yderste  Dækbrædder  er  dog  noget  tykkere  langs  de  ud¬ 
vendige  Kanter.  Dækbrædderne  er  anbragte  vinkelret  paa 
Riglerne  og  fastskruede  til  disse;  de  ligger  med  2,5  cm  Mellem- 

rum  og  naar  kun  fra  Midte  til  Midte  af  Hovedriglerne.  Det 
resterende  c.  13  cm  brede  Stykke  ved  hver  Ende  af  Flaaden 
dækkes  af  Rækværksbrædtet,  der  ligger  vinkelret  paa  Dæk¬ 
brædderne  og  er  drejelig  befæstet  til  to  af  disse  ved  Hjælp 
af  Hængsler.  Naar  det  slaas  op  paa  Højkant,  kan  det  tjene 
som  lavt  Rækværk.  Det  fastholdes  i  denne  Stilling  af  2 
Rækværksstøtter  (o),  der  drejer  sig  om  vandrette  Skruer  i 
Yder-  og  Hovedriglerne,  og  som,  naar  de  rejses,  med  et  lille 
hageformet  Beslag  griber  om  Stilken  paa  en  til  Undersiden 
af  Rækværksbrædtet  befæstet  .Knast.  Naar  Rækværksbrædtet 
er  slaaet  ned,  ligger  Rækværksstøt terne  i  Mellemrummet 
mellem  Riglerne.  Støtterne  er  forsynede  med  Udsnit,  saaledes 
at  de  let  kan  fattes  med  Haanden,  naar  de  skal  rejses.  I 
de  yderste  Dækbrædder  findes  Huller  (p)  til  Anbringelse  af 
A  åregafler. 

Flaaderne  kan  forbindes  indbyrdes  saavel  efter  Breden 
som  efter  Længden,  eftersom  der  skal  tilvejebringes  henholds¬ 
vis  en  Rytterbro  eller  en  Spang. 

For  at  kunne  forbindes  efter  Breden  er  Flaaderne  paa 
de  lange  Sider  forsynede  med  Hængselbeslag  foroven  og 
Koblingsbeslag  forneden. 

Hængselbeslagene  er  en  Art  vandrette  Stabelhængsler, 
hvoraf  der  findes  2  paa  hver  af  Flaadens  lange  Sider.  Beslagene 
paa  den  ene  Side  af  Flaaden  ender  i  vandrette  Stabler  eller 
Tapper  (r)  og  paa  den  anden  Side  i  Øjer  (s),  der  passer  til 
Tapperne  paa  Naboflaaden;  de  er  nedlagte  i  Oversiden  af 
Hovedriglerne,  hvortil  de  fastholdes  dels  af  de  lange  Standbolte, 
der  forbinder  Hoved-  og  Underrigler  med  hinanden,  og  for 
hvis  Møtrikker  de  danner  Underlag,  dels  af  et  Par  mindre 
Bolte,  der  kun  gaar  gennem  Hovedriglerne,  og  endelig  af 
Ringe,  der  er  fastspændte  om  Enderne  af  Hovedriglerne. 
Disse  Ringe,  Spænderingene,  bestaar  af  2  Halvdele,  som  spæn¬ 
des  sammen  ved  Hjælp  af  Skruer  og  derved  klemmer  den 
ydre  Del  af  Hængselets  Blad  fast  til  Hovedrigelen.  En  lille, 

vinkelformet  Staal  Underlagsplade  er  ved  Enden  af  Rigelen 
indlagt  under  Bladet  for  at  hindre  dette  i  ved  Tryk  fra  oven 
at  presse  sig  ned  i  Træet.  For  at  Øjerne  skal  kunne  glide  let 
ind  over  Tapperne,  er  de  mødende  Kanter  afrundede  og  Øje¬ 
hullerne  lidt  større  i  Diameter  end  Tapperne;  disse  sidste  er 
i  samme  Øjemed  af  forskellig  Længde.  I  Enderne  af  Tap¬ 
perne  findes  smaa  lodrette  Huller,  hvori  der,  naar  Øjerne  er 
førte  ind  over  Tapperne,  indsættes  Stikler,  der  hindrer  Øjerne 
i  atter  at  glide  af.  Stiklerne  er  ved  smaa  Stykker  Fiskeline 
fastgjorte  til  Flaaderne. 

Koblingsbeslagene,  der  tjener  til  at  gøre  Broen  stiv, 
naar  denne  ligger  i  Vandet,  er  fastgjorte  til  Underriglerne. 
Disse  er  ved  begge  Ender  forsynede  med  vandrette  Tværbolte, 
af  hvilke  de  to,  der  sidder  paa  den  ene  Side  af  Flaaden,  har 
skrueskaarne  Ender  med  Vingemøtrikker  (£),  medens  de  to 
andre  paa  den  modsatte  Side  af  Flaaden  bærer  Koblehager 
(ti),  der  ved  at  drejes  ned  i  vandret  Stilling  kan  gribe  om  de 
med  Vingemøtrikker  foi  synede  Bolte  paa  Naboflaaden  og  fast¬ 
holdes  i  denne  Stilling  ved  Fastskruning  af  Møtrikkerne; 
skulde  en  Vingem øtrik  ved  Rystelser  løsne  sig  lidt,  hindres 
Hagen  dog  i  at  springe  op,  ved  at  en  lille  Knast,  der  sidder 
paa  den  udvendige  Side  af  Hagens  Spids,  tager  mod  Møtrik¬ 
kens  indvendige  Kant.  Naar  Koblehagerne  ikke  benyttes, 
drejes  de  op  i  lodret  Stilling  og  fastholdes  i  denne  af  smaa 
Stropper  af  Fiskeline,  der  er  befæstede  til  de  udvendige 
Standbolte.  Boltene  har  i  den  yderste  Ende  et  Hul  med  en 
Split,  der  hindrer  Yingemøtrikkerne  og  Koblehagerne  i  at 
falde  af.  De  Bolte,  der  bærer  Koblehager,  er  inden  for 
Splitten  forsynede  med  en  Skive  og  inden  for  denne  med  en 
Skivefjeder,  hvorved  Hagen  presses  ind  mod  Un<  lerrigelen  og 
kan  blive  staaende  i  enhver  Stilling,  man  giver  den.  Et  Horn 
paa  den  bageste  Del  af  Koblehagen  hindrer  denne  i  at  drejes 
ned  under  den  vandrette  Stilling  ved  at  tage  paa  en  i  Under¬ 
rigelen  bag  Bolten  indskruet  Stoppestift.  Koblehagerne  har 

fortil  paa  Undersiden  en  bagud  vendende  Hage,  der  i  Forbin 
delse  med  et  drejeligt  og  af  en  lille  Spiralfjeder  paavirket 
Led  danner  en  Karabinkrog  til  Fastgørelse  af  Landfags¬ 
kæderne,  naar  saadanne  benyttes  ved  Flaadens  Forbindelse 
med  Land  fag. 

For  at  hindre,  at  Boltene,  hvorpaa  Koblehagerne  og 
Yingemøtrikkerne  er  anbragte,  og  som  kun  sidder  c.  5  cm  fra 
Enden  af  Riglerne,  rives  ud  af  Træet  ved  det  betydelige 
Træk,  de  kan  blive  udsatte  for,  er  Underriglerne  paa  dette 
Sted  styrkede  med  et  U  formet  Beslag,  en  Sko  (v\  der  fatter 
om  Rigelen  fra  neden,  og  som  overfører  en  Del  af  Trækket 
til  en  vandret  Bolt,  der  sidder  10  cm  længere  tilbage.  Under¬ 
ri  giernes  Ender  styrkes  yderligere  ved  omlagte  Ringe. 

For  at  kunne  forbindes  efter  Længden  er  Flaaderne  paa 
de  korte  Sider  kun  forsynede  med  Hængselbeslag,  Kryds- 
hængselbeslag,  foroven.  Disse  Beslags  Tapper  og  Øjer  er  af 
lignende  Art  som  ved  Hængselbeslagene  paa  de  lange  Sider, 
men  noget  spinklere.  Deres  Blad,  der  har  Form  som  et 
Kors,  er  nedlagt  i  Oversiden  af  Riglerne.  Tværarmene  ligger 
paa  langs  af  Yderrigelen  og  fastholdes  til  denne  af  det  foran 
omtalte  Skruedragbaand,  for  hvis  Møtrikker  det  danner  Un 
derlag.  I  øvrigt  fastholdes  Bladet  til  Yderrigelen  af  en  lille 
Bolt  og  til  den  nærmest  Hovedrigelen  liggende  Mellemrigel 
af  en  Skrue. 

Yderriglerne  er  ved  Enderne  forbundne  med  Hovedrig¬ 
lerne  ved  vandrette  Bolte.  I  to  modsatte  Hjørner  af  Flaaden 
er  disse  Bolte  forsynede  med  drejelige  Ankerbøjler  (;r).  til 
Fastgørelse  af  Barduner  og  Ankertove. 

Flaadens  totale  Deplacement  er  415  kg  og  dens  Egenvægt 
90  kg;  den  største  Vægt,  den  kan  bære,  er  altsaa  325  kg. 

Landfaget  (Fig.  2),  der  har  samme  Længde  og  Brede 
som  Flaaden,  bestaar  af  2  Vinkeljern,  Riglerne,  Dækket  og 
Beslagene. 

Fig.  2 
(1:25). 


Vinkel  jernene  (a),  der  danner  Landfagets  Længdesider, 
har  i  de  lodrette  Flanger  ved  hver  Ende  en  med  forstærkede 
Kanter  forsynet  Slidse,  hvori  Landfagskædens  Led  kan  ned¬ 
lægges. 

Riglerne,  hvoraf  der  findes  2  Yderrigler  (&),  2  Hoved¬ 
rigler  (c)  og  5  Mellemrigler  (d),  er  af  lignende  Art  som  de 

tilsvarende  Rigler  paa  Flaaden;  de  hviler  med  Enderne  paa 
Vinkeljernene,  hvortil  de  er  boltede. 

Riglerne  bærer  Dækket,  der  besfaar  af  6  Brædder  (e), 
der  gaar  fra  Yderkant  til  Yderkant  af  Yderriglerne,  men 
i  øvrigt  er  af  samme  Art  og  anbragte  paa  samme  Maade  som 
Dækbrædderne  paa  Flaaden. 

Landfaget  er  saavel  paa  de  lange  som  paa  de  korte  Sider 
forsynet  med  Hængselbeslag  af  lignende  Art  som  Flaa- 
dens;  ved  hvert  af  Beslagene  paa  de  korte  Sider  er  Bladet 
dog  for  Stivbedens  Skyld  i  fast  Forbindelse  med  Bladet  paa 
det  ved  samme  Hjørne  værende  Beslag  paa  de  lange  Sider. 
Bladet  er  nedlagt  i  Oversiden  af  Hoved-  og  Yderriglerne  og 
fastholdes  til  disse  henholdsvis  af  2  Bolte  og  en  Endering 
og  af  3  Bolte. 

Landfaget  vejer  50  kg. 

Landfagskæden  (Fig.  3)  bestaar  af  et  Stykke  Staal- 
traadstov  (Wire  rope),  der  i  den  ene  Ende  har  et  indsplidset 


Fig.  3 
(1  :  10). 


<,  0,6  0  «  0,9$ 


Øje  og  i  den  anden  er  splidset  sammen  med  et  Stykke  We- 
stonsjKæde,  der  ender  i  en  Stikkel. 

Redskabskassen  (Fig.  4)  er  1,96  m  lang,  1,28  m  bred  og 
0,37  m  høj.  Den  bestaar  af  2  Kassebunde  (a)  (Bund  og  Laag), 
2  lange  og  2  korte  Kassesider  ( b  og  c),  der  let  kan  adskilles 
og  samles. 

Hver  Kassebund  dannes  af  7  og  hver  Kasseside  af  2  Stk. 
2,3  cm^tykke,  16  cm  brede  Dækbrædder  af  Cottonwood, 


•7,96  >  <r6o,z? 

4  der  med  Mellemrum 

er  fastskruede  til 
Tværrigler  (d)  af 
Whitepine,  af  hvil¬ 
ke  der  find  s  5  paa 
hver  Kassebund  og 
lang  Kasseside  og 
3  paa  hver  kort 
Kasseside.  Langs 
to  af  Riglerne  paa 
hver  af  de  lange 
Kassesider  er  der 
fastskruet  en  Jern¬ 
skinne,  der  ender  i 
Tapper,  som  rager 
uden  for  Riglernes 
Endeflader;  naar 
Kassesiderne  sam¬ 
les  med  Kassehun¬ 
dene,  griber  disse 
Tapper  ind  i  tilsva¬ 
rende  med  Hulblik 
forsynede" Huller  i 
Riglerne  paa  Kasse¬ 
bundene  og  fast¬ 
holder  disse.  Hver 
af  de  lange  og 
korte  Kassesider  er 
i  Mellemrummet  mellem  Dækbrædderne  forsynet  med  2  Haand - 
tagsudsnit. 

De  korte  Kassesider  indsættes  mellem  Enderne  af  Dæk¬ 
brædderne  paa  Kassebundene  og  de  lange  Kassesider,  hvor 
de  støtter  mod  disses  nærmeste  Rigler.  Den  forreste  af  de 


Bromateriel  og  Redskaber. 


13 


korte  Kassesider  holdes  paa  Plads  ved  Hjælp  af  Surringer, 
der  lægges  om  de  yderste  Rigler  i  Mellemrummet  mellem 
Dækbrædderne.  Den  bageste  af  de  korte  Kassesider,  der  let 
skal  kunne  anbringes  og  aftages,  holdes  paa  Plads  af  en  løs 
Lukkemekanisme. 

Lukkemekanismen  (Fig.  5)  bestaar  af  2  Hager  ( a  og  &), 
af  hvilke  den  enes  (den  øverstes)  udvendige  Gren  er  skrue- 
skaaret  og  indskruet  i  en  Møtrik  (c),  som  er 
forsynet  med  2  Tapper,  hvorom  en  af  2  Skinner 
(d)  og  en  Bolt  (e)  dannet  Bøjle  er  drejelig  an¬ 
bragt;  om  Bolten  (e)  drejer  sig  en  vinkelbøjet, 
uligearmet  Vægtstang,  hvis  lange  Arm  danner 
et  Haandtag  (/),  medens  den  korte  Arm  ender 
i  et  afrundet  Hoved  (g).  Den  anden  Hages 
udvendige  Gren  ender  i  en  udad  bøjet  Klo  ( h ). 

Hagerne  ( a  og  b)  er  forbundne  med  hinanden 
ved  et  Stykke  Fiskeline. 

Lukkemekanismen  benyttes  paa  følgende 
Maade:  Naar  den  korte  Kasseside  er  anbragt, 
lægges  Hagerne  (a  og  b)  om  Kanten  af  Kassesiden  og  de 
yderste  Rigler  i  et  af  Mellemrummene  mellem  Kassebundenes 
Dækbrædder.  Hovedet  (g)  paa  Vægtstangens  korte  Arm  føres 
derpaa  ved  Hjælp  af  Haandtaget  (/)  ind  under  Kloen  (h)  paa 
Hagen  (&),  hvorefter  Haandtaget  trykkes  ned.  Hagerne  (a  og  b) 
klemmer  derved  den  korte  Kasseside  fast  sammen  med  Kasse - 
bundenes  Rigler.  Naar  Vægtstangens  korte  Arm  ved  Haand- 
tagets  Nedtrykning  har  passeret  den  lodrette  Stilling,  vil  den 
tilvejebragte  Spænding  medføre,  at  Vægtstangen  paa  Grund 
af  sin  vinkelbøjede  Form  bliver  staaende  i  Lukkestillingen, 
naar  Haandtaget  slippes. 

Aaregaflen  (Fig.  6)  bestaar  af  den  egentlige  Gaffel  (a) 
med  Stangen  (ft),  der  er  drejelig  anbragt  i  en  særlig  Fod 
dannet  af  Fodpladen  (c),  Mellemstykket  (cl)  og  Kravestykket  (e), 

2 


Fig.  5 
(1 : 10). 

Fig.  6 
(1  : 10) 


der  er  indbyrdes  forbundne  ved  3  Stivere  (/). 
Fodpladen  har  i  Midten  et  skrueskaaret  Hul  og 
tjener  ved  Aaregaflens  Anbringelse  paa  Flaaden 
som  Møtrik  for  Bolten  (g\  naar  denne  fra  neden 
indsættes  i  et  af  Hullerne  i  de  yderste  Dæk¬ 
brædder.  Bolten  er  ved  et  Stykke  Fiskeline  for¬ 
bundet  med  en  om  Gaflens  Hals  lagt,  drejelig 
Ring. 

Aaren,  der  er  af  Fyr  og  2,5  m  lang,  bestaar 
af  et  Skaft  med  Haandgreb  og  et  Blad  med 
Bladskinne;  i  Skaftet  findes  ved  Haandgrebet  et 
Hul  med  en  Strop. 


Fodstøtten  (Fig.  7)  er  en 
lille  Træplade  af  Ask  med  Ind¬ 
snit  paa  to  modstaaende  Sider; 
naar  den  indsættes  i  Mellem¬ 
rummet  mellem  to  af  Flaadens 
Dækbrædder  og  drejes  90  Gra¬ 
der,  tjener  den  som  Støtte  for 
paa  den,  der  ror. 

Ankeret  (Fig.  8)  bestaar  af  Læg¬ 
gen  (a)  med  Hul  til  Ankerringen  ( b\ 
det  faste  Armpar  (c)  med  Flige  og  det 
løse  Armpar  ( d )  med  Flige  og  firkantet 
Hul  til  Læggen.  Det  løse  Armpar  kan 
forskydes  paa  langs  af  Læggen  og  drejes 
om  dennes  øverste  Del,  saaledes  at  det 
paa  Læggens  nederste,  firkantede  Del 
kan  stilles  enten  parallelt  med  eller 
vinkelret  paa  det  faste  Armpar.  Ankeret 
vejer  25  kg. 


Fig.  7 
(1:10). 


rzn 

Foden 


Fig.  8 
(1 :  25). 

Ankertovet  er  et  60  m  langt  fireslaaet  16  mm  tykt  Tov 
af  fineste  Manilla  (saakaldet  Yachtmanilla). 

Bardunen  er  en  20  m  lang  15  Garns  Line  af  utjæret 
Hamp  med  en  i  den  ene  Ende  indsplidset  Karabinkrog. 


Surrelinerne,  af  hvilke  der  haves  korte  og  lange,  er 
Fig  9  henholdsvis  2,50  og  4  m  lange  12  Garns  Liner  af 
(l :  25).  utjæret  Hamp,  der  i  den  ene  Ende  har  et  indsplid¬ 
set  Øje. 

Fortøjningspælen  (Fig.  9)  er  af  Ask  med  Ring 
foroven  og  firkantet  Pælesko  med  2  Flige  forneden. 


Samlebeslaget  til  Dobbeltbroen  (Fig.  10)  bestaar 
af  2  korte,  om  en  Bolt  med  Vingemøtrik  drejelige 
j  Arme  ( a  og  &),  af  hvilke  den  ene 

ender  i  et  Øje  og  den  anden  i  en 
Tap  med  Hul  til  en  Stikkel.  Afstanden 
mellem  Øjet  og  Tappen  kan  varieres  noget, 
ved  at  Armene  drejes  om  Bolten,  medens 
Yingemøtrikken  er  løs;  ved  Fastskruning 
af  Møtrikken  gøres  Beslaget  stift. 


Den  korte  Dækplanke  (Fig.  11)  er  af  Whitepine  eller  en 
anden  let  Træsort,  1,10  m  lang,  22  cm  hred  og  3,3  cm  tyk.  Den 
har  paa  den  ene  Side  2  med  Bolte  og  Skruer  fastgjorte  Klam¬ 
per  af  Træ  ( a  og  b))  hvoraf  den  ene  er  anbragt  ved  Enden  af 
Dækplanken  og  forsynet  med  Udsnit,  saaledes  at  denne  Ende 
af  Planken  passer  ned  i  Mellemrummet  mellem  Iioved- 
og  Yderrigel  paa  Flaaden,  naar  Planken  benyttes  som  Ræk- 
værksstolpe  i  en  Rytterbro.  I  Dækplanken  findes  end¬ 
videre  4  med  Slidblik  forsynede  Pluller  (c)  til  Anbringelse  af 
Bolte  med  Vingemøtrikker,  naar  Planken  som  antydet  i 

2* 

Figuren  benyttes  som 
Samlerigel  for  2  Slidske- 
planker  til  Dannelse 
af  Keservelandf  ag. 
Kanterne  langs  den 
glatte  Side  af  Dækplan¬ 
ken  er  afrundede. 


Slidskeplanken 
med  Klamper  (Fig.  12) 
er  af  Whitepine  eller 
en  anden  let  Træsort, 
3,85  m  lang,  23,5  cm 
bred  og  3,3  cm  tyk. 
Den  har  paa  den  ene 
Side  3  med  Bolte  fast¬ 
gjorte  Klamper  af  Træ 
og  i  Nærheden  af  Kan¬ 
terne  paa  begge  Sider 
af  Midten  2  Huller  til 
Anbringelse  af  Bolte, 
naar  Planken  benyttes 
til  Dannelse  af  Keservelandfag.  Kanterne 
langs  den  glatte  Side  af  Slidskeplanken  er 
afrundede. 

Slidskeplanken  uden  Klamper  er  gan 

ske  som  Slidskeplanken  med  Klamper,  dog 
med  den  Forskel  at  den  er  4  m  lang  og  ikke 
forsynet  med  Klamper. 

Kobenet  (Fig  13)  er  et  Kedskab,  der  kan 
anvendes  som  Koben,  Hammer,  Skruenøgle  og 
Skruetrækker.  Det  bestaar  af  Skaftet  (a),  Fo- 


Fig.  11 
(1:  25). 


Fig.  12 
(1:25). 
A 


□ 

den  (6),  hvis  ene  Taa  ( c )  ender  som  Skruetrækker, 
Hammerklodsen  ( d\  Gaffelen  (e),  hvis  ene  Gren 
ender  i  Skruenøglen  (/).  Alle  Møtrikker  i  Flaa- 
der  og  Landfag  er  indrettede  saaledes,  at  denne 
Skruenøgle  passer  til  dem;  Vingemøtrikkerne 
kan  om  fornødent  løses  ved  Hjælp  af  Gaffelen  (e). 


Fig.  13 
(1:10). 


Baadshagen  bestaar  af  Stagen,  som  er  4,40 
m  lang  og  inddelt  i  Meter  og  Decimeter,  samt  / 
Baadshage  jernet. 


a  m 

Maalelinen  er  en  40  m  lang  Line,  dannet 
af  overspundet  Sejlgarn  med  Mærker  for  hver  10  Meter;  den 
ender  i  et  tungt  Lod  og  er  oprullet  paa  en  om  et  Haandtag 
drejelig  Rulle;  til  Rullen  med  Maaleline  og  Lod  hører  et 
Læderfoderal. 


Foruden  ovennævnte  Materiel  og  Redskaber  medføres  der 
paa  Bro  vognene  nogle  Reservedele,  dels  til  Bromateriellet  dels 
til  Vognen,  samt  enkelte  Redskaber  for  Jord-  og  Træarbejdere. 


4.  Brovognen  med  Tilbehør. 

Brovognen  (Fig.  14)  er  en  firspændig,  underløbende  Lad¬ 
vogn.  Den  bestaar  af  1  Bagvogn,  1  Forvogn,  2  Svingler,  1 
Vognstang  og  1  Forskær. 

Bagvognen  bestaar  af  1  Bagaksel,  2  Baghjul,  2  Bagfjedre, 
1  Vognlad  med  Rekvisitskuffe  og  1  Vognbremse. 

Bagakselen  er  af  Jern  og  har  1  Akseldam  og  2  Aksel¬ 
arme.  Akseldammen  er  cylindrisk  paa  Midten  og  firkantet  i 
Enderne.  Paa  hver  af  Dammens  firkantede  Dele  er  svejset 
en  Aksellap  til  Befæstelse  af  Fjedrene.  Akselarmene  er 
koniske;  paa  Enden  af  hver  Akselarm  skrues  en  Hjulmøtrik  i 


5,  ZO  in. 

foran  denne  anbringes  en  Lynsestik  i  Lynsestikhullet.  Inderst 
paa  Akselarmen  findes  Stødskiven. 

Fig.  14 
(1:50). 


1,25  m 

Baghjulet  bestaar  af  1  Ege¬ 
træs  Nav,  7  Bøgetræs  Fælg  og  14 
Egetræs  Eger.  Af  Beslag  findes  paa 
Navet  indvendig  1  støbt  Jernbøsning 
med  Smørelsegang*  og  2  Vorter, 
udvendig  2  Bælgringe,  1  Bredring 
og  1  Navring;  desuden  findes  ind¬ 
drevet  i  Enden  af  Bagnavet  1  Stænk- 
ring  til  Beskyttelse  mod  Smuds. 
Uden  om  Fælgene  ligger  Hjulringen, 
der  befæstes  med  14  Bolte  med  for¬ 
sænkede  Hoveder.  Hjulets  Højde 
er  1,53  m.  xifstanden  fra  Planen 
gennem  Fælgenes  Yderkant  og  ind 
til  Egerne,  hvor  disse  gaar  ind  i 
Navet,  kaldes  Styrtet,  som  er  0,04  m. 
Afstanden  paa  Jorden  mellem  Fæl¬ 
genes  Ydersider  kaldes  Sporvidden, 
som  er  1,59  m. 

Bagfjederen  er  en  enkelt  11- 
bladet  Staalfjeder,  som  ved  2  Skruedragbaand  er  befæstet  til 
Aksellappen  og  ved  en  Bolt  til  Akseldammen.  Til  Undersiden 

Fig.  15 
(1 : 50) 


af  Vognladets  Sidebom  er  boltet  en  Taskeskinne;  til  denne  er 
Fjederens  forreste  Ende,  der  er  forsynet  med  en  Øsken,  befæ¬ 
stet  med  en  Bolt,  medens  dens  bageste  Ende  kan  bevæge  sig 

1  en  bagtil  paa  Taskeskinnen  anbragt  Muffe.  Imellem  Fjederen 
og  Taskeskinnen  er  en  Fjederpude  af  Kautschuk  skruet  paa  en 
Forlængelse  af  Bolten,  der  fastholder  Fjederen  til  Akseldammen. 

Vognladet  (Fig.  15)  bestaar  af 

2  Sidebomme,  der  er  forenede  ved  7 
Dragere.  Fordrageren  (a),  Hovedstok¬ 
ken  ( b ),  Kransdrageren  (c),  forreste, 
mellemste  og  bageste  Mellemdrager 
( d ,  e  og  /)  samt  Bagdrageren  (g).  Dra- 
gerne  befæstes  til  Sidebommene  ved 
Vogndragerbolte.  Paa  hver  Sidebom 
findes  paa  Ydersiden  2  Vinkelopstan¬ 
dere  af  Jern,  en  ved  Bagdrageren  og 
en  foran  bageste  Mellemdrager,  samt 

3  Øskenblik  med  Øskner,  en  ved 
bageste  Mellemdrager,  en  bagved 
mellemste  Mellemdrager  og  en  ved 
Kransdrageren  til  Befæstelse  af  Surre- 
liner,  paa  Undersiden  mellem  Hjulene 
2  Øskenblik  med  Øskner  til  Ophæng¬ 
ning  af  et  Reservehjul  og  paa  Inder¬ 
siden  bag  forreste  Mellemdrager  en 
Krog  til  Vognrekvisitter.  Under  For¬ 
drageren  findes  2  Kransstøtter  til 
Afstivning  af  Kransen,  der  i  øvrigt  er 
boltet  til  Fordrageren  samt  til  Hoved¬ 
stokken  og  Kransdrageren.  Under 
Hovedstokken  er  anbragt  en  Under¬ 
skinne  og  midt  i  Hovedstokken  et 
Hul  til  en  løs  Hovedbolt  med  Split. 

Mellem  Hovedstokken  og  Kransdra- 

geren  er  anbragt  en  Rekvisitskuffe  (a  Fig.  14),  der  fastholdes 
ved  2  Skubrigler  i  Hovedstbkken.  Paa  forreste  Mellemdrager 
findes  2  Knager  til  Ophængning  af  en  Dvejl.  Under  mellemste 
Mellemdrager  er  befæstet  en  Bærebøjle  ( b  Fig.  14)  til  en 
Reservevognstang;  en  lignende  Bøjle  (c  Fig.  14)  med  2  Be¬ 
fæstelseskæder  og  1  Split  med  Kæde  er  i  samme  Øjemed 
anbragt  under  Bagdrageren,  der  tillige  har  1  Karabinkrog  til 
Ophængning  af  en  Petroleumsdunk.  Sidebommene  er  af  Fyr, 
de  øvrige  Trædele  af  Ask. 

Fig.  16 

(1:25). 

Vognbremsen  (Fig.  16)  er  en  Skruebremse,  der  virker 
paa  Baghjulenes  forreste  Del  og  betjenes  ved  Hjælp  af  et  bag 
venstre  Baghjul  under  Sidebommen  anbragt  Haandsving  (a) 
med  Skrue  (6).  Skruen  drejer  sig  i  2  faste  Lejer  i  Flangerne 
(c  og  d\  der  sidder  paa  en  under  Skruen  værende  Jernskinne 
(c).  Denne  er  bagtil  ved  2  Stænger  ophængt  under  Bagdra¬ 
geren  og  venstre  Sidebom  og  støtter  fortil  mod  Midten  af 
Bagakselen  ved  Hjælp  af  en  om  denne  lagt  Muffe  (/),  der 
bestaar  af  2  ved  et  Hængsel  forbundne  Dele.  Langs  Skruen 
bevæger  sig  Møtrikken  (g\  der  er  lejret  mellem  Grenene  af 
Gaffelen  (h)  paa  Trækstangen  ( i ).  Denne  Trækstang  er  fortil 
ved  en  Bolt  forbundet  med  Kulissestykket  (&),  der  med  en 
cirkelformet  Udskæring  griber  om  en  paa  Muffen  (/)  værende 
lodret  Tap  og  ved  en  Arm  (Z)  er  drejelig  forbundet  med  den 
Bolt,  som  fastholder  venstre  Baghjulsfjeder  til  Akseldammen. 
Kulissestykket  er  fortil  ved  en  Bolt  forbundet  med  den  gaffel¬ 
delte  Trækstang  (m),  hvis  Arme  er  boltede  til  Tvær  skinnen  ( n ) 
af  _L  Jern,  som  i  hver  Ende  bærer  en  Bremseklods  (o)  af 
Ask,  og  som  ved  2  Arme  er  drejelig  ophængt  under  Side¬ 
bommene  foran  Baghjulene. 

Forvognen  bestaar  af  1  Foraksel,  2  Forhjul,  2  Forfjedre 
og  1  Fortøj. 

Forakselen  er  af  samme  Konstruktion  som  Bagakselen, 
men  noget  spinklere  end  denne. 

Forhjulet  har  6  Fælg  og  12  Eger;  dets  Højde  er  0,97  m, 
Styrtet  0,02  m;  i  øvrigt  er  det  som  Baghjulet. 

For  fjederen  er  en  enkelt  9-bladet  Staalfjeder  af  samme 
Konstruktion  som  Bagfjederen  og  ligesom  denne  forsynet  med 
Fjeder  pude. 

Fortøjet  (Fig.  17)  bestaar  af  2  Fjederdragere  (a),  hvortil 
der  er  boltet  2  Taskeskinner  (&),  af  1  Hammelstok  (c)  og  1 
Akselstok  (Protsbro)  (d),  som  er  anbragte  over  Fjederdragerne, 
af  2  Stangarme  (e)  og  2  over  disse  liggende  Kransfælg  (/). 
Fjederdragerne  er  forstærkede  foroven  ved  Kappeskinner, 

der  gaar  over  Akselstokken  og  Hammelstokken  og  ender  i  2 
Svingelkroge;  Stangarmene  afstives  forneden  ved  Stang¬ 
armskinner  og  bagtil  ved  en  Stangarm  sti  ver  {g\  der  er  boltet 
saavel  til  Fjederdragerne  som  til  Stangarmene;  disse  har 


Fig.  17 
(1 :  25). 


desuden  hver  2  Slidblik  paa  de  mod  Vognstangen  vendende 
Sider,  1  Hulblik  for  Vognstangsbolten,  samt  3  Styreskinner 
for  Vognstangen,  fastgjorte  2  over  og  1  under  Stangarmene. 
Akselstokken  er  forstærket  forneden  ved  1  Underskinne  og 
foroven  ved  1  Broskinne;  Hovedbolten  gaar  gennem  Hoved- 
bolthullet  i  Akselstokken.  Det  bageste  Kransfælg  er  forsynet 
med  1  Glideskinne  for  Kransen.  Alle  Trædele  er  af  Ask. 

Svingelen  er  af  Ask  og  har  paa  Midten  en  Svingelkappe 

med  Øje  til  Svingelens  Anbringelse  paa  Svingelkrogen  og 
paa  Enderne  2  Endekapper  med  Kroge,  hvori  er  anbragt  2 
Hesteskaanere. 

Vognstangen  er  af  Birk  og  har  om  Forenden  1  Bidesvøb, 
1  Endering  med  Blad  og  2  Kobbeløskner  til  Anbringelse  af 
Koblerne  samt  1  Forskærskrog  med  Blad ;  ved  Bagenden 
findes  2  Slidblik  paa  Siderne  og  1  Stoppeknast  forneden. 
Vognstangen  anbringes  mellem  Stangarmene  og  befæstes  ved 
V  ognstangsbolten. 

Forskæret  bestaar  af  1  Hammel  og  2  Svingler.  Hammelen 
er  af  Ask  og  har  paa  Midten  en  Hammelkappe  med  Øje  til 
Anbringelse  af  Hammelen  paa  Forskærskrogen  samt  paa 
Enderne  2  Endekapper  med  Svingelkroge.  Svinglerne  er  som 
ovenfor  beskrevet  dog  uden  Hesteskaanere. 


III.  Brovognens  Pakning. 

5.  Materiellets  Plads  paa  Vognen. 


I  nedenstaaende  Tabel  er  anført  de  vigtigste  Genstande, 
der  medføres  paa  Brovognen  og  deres  Plads  paa  denne ;  i  øvrigt 
henvises  til  den  detaillerede  Pakningsliste,  hvoraf  et  Eksem¬ 
plar  medføres  i  Rekvisitskuffen. 


Antal.  Genstandene. 


Anbringelsesstedet. 


Paa  Vognen. 


2  Treflaader  oven  paa  hinanden  paa 
Sidebommenes  forreste  Del  med 
Øjerne  fremefter,  1  Enkeltflaade 
oven  paa  Redskabskassen  med 
den  korte  Sides  Øjer  fremefter. 


7  Flaader, 

Antal. 

Genstandene. 

Anbringelsesstedet. 

2 

|  1  oven  paa  øverste  Treflaades  bageste 

f  Flaade,  1  oven  paa  Enkeltflaaden. 

1 

Redskabskasse, 

\  mellem  Vinkelopstanderne  paa  Side- 
1  bommenes  bageste  Del. 

2 

Slidskeplanker  med 

I  1  paa  hver  Side  over  Dragerne 

Klamper, 

>  langs  Sidebommene  med  Klam 
perne  nedad. 

2 

Slidskeplanker  uden 

\  1  paa  hver  af  Slidskeplankerne  med 

Klamper, 

/  Klamper. 

2 

Aarer, 

2 

Baadsliager, 

paa  Dragerne  mellem  Slidskeplan- 

1 

Reserveforaksel  *)  eller 
Reservebagaksel 2). 

I  Redskabskassen. 

kerne. 

4 

Landfagskæder, 

4 

F  ortø  j  ni  ngspæle, 

1 

Anker, 

2 

Ankertove, 

4 

Barduner, 

10 

lange  Surreliner, 

10 

korte  Surreliner, 

2 

korte  Dækplanker, 

12 

Trækiler,  samlede  paa 
en  Jernring, 

2 

Aaregafler, 

4 

Fodstøtter, 

4 

Spader, 

2 

Storkøller, 

2 

Lægtehamre, 

J)  kun  ved  Vogne  med  ulige  Numre 
a)  kun  ved  Vogne  med  lige  Numre. 


1 

1 

1 

1 

1 

1 

1 

1 

1 

1 

2 

2 

1 

1 

1 

1 

1 

Genstandene. 


Maaleline  paa  Rulle  i 
Foderal, 

Kasse  med  Værktøj, 
Reservebeslag  m.  m. 

Under  Vognen. 
Reservevognstang 1), 

Reserveforhjul1)  eller 
Reservebaghjul 2), 

Vandspand  og  1  Blik¬ 
kande  med  Vogn¬ 
smørelse, 

Lygte  i  Kurv, 

Dvejl, 

Petroleumsdunk, 

Reserveforskærsham¬ 

mel1), 

Bivuakstaldline J). 

I  Rekvisitskuffen. 
Koben, 

Samlebeslag, 

Fukssvans, 

Oliedunk, 

Reservesvingel, 

Vognbørste, 

Vognnøgle. 


Anbringelsesstedet. 


i  Bærebøjlerne. 

ophængt  ved  6  Surringer  i  de  4 
Øskner  under  Sidebommene  samt 
til  forreste  og  bageste  Mellem  - 
drager. 

ophængt  i  Krogen  paa  højre  Side¬ 
bom  bag  forreste  Mellemdrager. 

ophængt  i  Krogen  paa  venstre  Side¬ 
bom  bag  forreste  Mellemdrager. 

ophængt  i  Krogene  paa  forreste 
Mellemdrager. 

ophængt  i  Karabinkrogen  paa  Bag¬ 
drageren. 

fastsurret  over  Forvognen  bag  Ham¬ 
melen. 


kun  ved  Vogne  med  ulige  Numre, 
kun  ved  Vogne  med  lige  Numre. 


26 


Materiellets  Surring  paa  Vognen. 


6.  Materiellets  Surring  paa  Vognen. 

Redskabskassen  fastholdes  ved  de  fremadvendende  Hjør¬ 
ner  til  hver  af  Sidebommene  ved  Hjælp  af  en  kort  Surreline, 
der  fastgøres  i  mellemste  Øsken  paa  Bommens  Yderside  og 
derpaa  føres  gennem  Haandtagsudsnittene  med  dobbelt  Rund¬ 
slag  om  Kassesidemes  sammenstødende  Rigler  og  tilbage 
gennem  Øskenen,  hvorefter  Surringen  endes  med  et  Halvstik 
om  Parterne. 

Flaaderne  og  Landfagene  fastholdes  indbyrdes  og  til 
Sidebommene  ved  3  Surringer,  af  hvilke  den  forreste  og 
mellemste  hver  dannes  af  2,  den  bageste  af  4  lange  Surre- 
liner,  anbragte  i  henholdsvis  forreste,  mellemste  og  bageste 
Øskner  paa  Sidebommenes  Ydersider. 

Ved  forreste  Surring,  der  lægges  i  Mellemrummet  mellem 
Treflaadernes  forreste  og  midterste  Flaader,  føres  hver  af 
Surrelinerne  med  Rundslag  successivt  om  Underriglerne  paa 
underste  Treflaade,  om  Hængselbeslagene  og  Underriglerne 
paa  henholdsvis  underste  og  øverste  Treflaade  samt  om 
Hængselbeslagene  paa  øverste  Treflaade,  hvorefter  de  to 
Surreliner  forbindes  stramt  med  hinanden,  idet  den  ene  i 
Enden  forsynes  med  et  Pælestik,  til  hvis  Løkke  Tampen  af 
den  anden  fastgøres  ved  en  Løkke-Væ verknude. 

Ved  mellemste  Surring,  der  lægges  paa  den  bagud  vendende 
Side  af  Treflaaderne,  føres  hver  af  Surrelinerne  med  Rund¬ 
slag  successivt  om  Underrigelen  paa  underste  Flaade,  om 
Tappen  paa  samme  Flaades  Hængselbeslag,  om  Bolten  med 
Vingemøtrik  paa  øverste  Flaade,  om  Tappen  paa  samme 
Flaades  Hængselbeslag  samt  om  Tappen  paa  det  overliggende 
Landfags  Hængselbeslag,  hvorefter  de  to  Surreliner  forbindes 
med  hinanden  som  ved  forreste  Surring. 

Ved  bageste  Surring,  der  fastholder  Enkeltflaaden  med 
overliggende  Landfag  til  de  bageste  Øskner  paa  Sidebom¬ 
mene,  føres  den  ene  af  Surrelinerne  paa  højre  Side  af 

Vognen  gennem  de  forreste  Øjer  paa  Flaadens  og  Land¬ 
fagets  Hængselbeslag  og  tilbage  gennem  Øskenen  paa  Side¬ 
bommen,  hvorefter  der  endes  med  et  Halvstik  om  Parterne; 
den  anden  Surreline  paa  samme  Side  af  Vognen  føres  gen¬ 
nem  de  bageste  Øjer  paa  Flaadens  og  Landfagets  Hængsel- 
beslag  og  tilbage  gennem  Øskenen  paa  Sidebommen,  hvorefter 
der  endes  med  et  Halvstik  om  Parterne.  Paa  venstre  Side 
af  Vognen,  hvor  Hængselbeslagene  er  forsynede  med  Tapper, 
føres  Sarrelinerne  med  Rundslag  om  disse  og  i  øvrigt  paa 
samme  Maade  som  paa  højre  Side. 

Baadshagerne  og  A  arerne  fastholdes  af  en  til  Bagdrageren 
befæstet  kort  Surreline,  der  føres  med  Rundslag  om  Baads- 
hagejernene  og  Haandtagene  paa  Aarerne  samt  gennem 
Stropperne  paa  sidstnævnte,  hvorefter  Surringen  endes  med 
et  Halvstik  om  Bagdrageren. 

Til  Ophængning  af  Reservehjulet  under  Vognen  benyttes 
0  korte  Surreliner,  af  hvilke  de  4  fastgøres  til  hver  sin  Øsken 
paa  Sidebommenes  Underside  og  de  2  til  Midten  af  forreste 
og  bageste  Mellemdrager;  Linerne  føres  rundt  om  Fælgene 
og  tilbage  gennem  Øsknerne  eller  omkring  Dragerne  hen¬ 
holdsvis  2  og  1  Gang,  hvorefter  Surringerne  endes  med  Halv¬ 
stik  om  Parterne. 


IV.  Broers  og  Færgers  Konstruktion. 

7.  Broer. 

Med  Flydebromateriellet  kan  der  saavel  i  Vand  som 
paa  Morads  af  hvilken  som  helst  Beskaffenhed  slaas  3  Slags 
Broer  —  Spang,  Rytterbro  og  Dobbeltbro. 

Spangen  (Fig.  18,  21  og  22)  dannes  af  Flaader,  der  er 

samlede  efter  Længden,  d.  v.  s.  med  deres  længste  Dimension 
i  Broens  Længderetning. 

Flaaderne  er  kun  forbundne  med  hinanden  ved  Hjælp 
af  de  langs  de  øvre  Kanter  anbragte  Hængselbeslag.  Spangen 
er  af  denne  Grund  bøjelig  om  vandrette  Linier,  saaledes  at 
Broslagningen  i  Vand  kan  foretages  ved,  at  Flaaderne  enkelt¬ 
vis  sammenhængsles  paa  Bredden  og  efterhaanden  skydes  ud 
i  Vandet  (Fig.  18).  Paa  Morads,  hvor  Udskydning  er  umulig, 
maa  Broslagningen  derimod  foretages  ved,  at  Flaaderne  an¬ 
bringes  definitivt  den  ene  foran  den  anden. 

Da  Flaaderne,  naar  de  indtager  den  vandrette  Stilling, 
støder  mod  hinanden  med  Enderne  af  de  lange  Kasser,  er 
Bøjeligheden  kun  mulig  i  den  ene  Retning;  dette  giver 
Spangen  en  vis  Stivhed,  idet  en  Nedtrykning  af  Sammen¬ 
stødet  mellem  to  Flaader  modvirkes  ved,  at  de  modsatte 
Ender  af  Flaaderne  støder  mod  Naboflaaderne  og  derved 
hindres  i  at  vippe  op. 

Som  Overgangsfag  ved  Bredden  anvendes  i  Almindelighed 
Landfag,  der  med  den  ene  Ende  er  hængslet  til  nærmeste 
Flaade  og  med  den  anden  Ende  hviler  direkte  paa  Bredden. 

Spangens  Længde  kan  om  fornødent  forøges  ved,  at  der 
indskydes  Landfag  mellem  Flaaderne;  idet  der  dog  maa  være 
mindst  2  Flaader  mellem  de  enkelte  Landfag. 

Ved  Bredderne  kan  Landfagene  undertiden  undværes;  om 
fornødent  erstattes  de  med  Kassebunde  eller  med  saakaldte 
Reservelandfag.  Sidstnævnte  bestaar  af  2  Slidskeplanker,  med 
eller  uden  Klamper,  der  paa  Undersiden  er  sammenriglede 
ved  Hjælp  af  en  kort  Dækplanke  og  4  Bolte  med  Vinge- 
møtrikker  som  antydet  i  Fig.  11.  Kassebunden  lægges  ind 
paa  Flaadens  Dæk  med  den  yderste  Rigel  lige  over  Flaadens 
Hovedrigel  og  fastsurres  med  en  kort  Surreline  i  hvert 
Hjørne  til  Hængselbeslagene  paa  de  lange  Sider.  Surringen 
udføres  ved,  at  Surrelinens  Øje  lægges  om  Hængselbeslagets 
Øje  eller  Tap,  føres  om  Kassebundens  Rige]  mellem  de  yderste 

Dækbrædder,  tilbage  gennem  Øjet  eller  om  Tappen  og  fast¬ 
gøres  med  Halystik  om  Kassebundens  yderste  Dækbrædt. 
Reservelandfaget  lægges  c.  0,5  m  ind  paa  Flaadens  Dæk  og 
surres  til  dette  ved  Hjælp  af  en  lang  Surreline.  Surringen 
udføres  ved,  at  Linen  stikkes  ind  under  Dækket  langs  Hoved¬ 
rigelen,  saa  at  Tampene  bliver  lige  lange  paa  begge  Sider  af 
Flaaden,  hvorefter  Bugten  trækkes  op  mellem  de  midterste 
Dækbrædder  og  lægges  med  en  Løkke  om  Reservelandfaget; 
Tampene  trækkes  til,  føres  gennem  Løkken  og  hales  an,  hvor¬ 
efter  der  endes  med  Halvstik  om  Parterne. 

I  Nødsfald  kan  Spangens  Længde  yderligere  forøges  ved, 
at  der  ogsaa  indbygges  Kassebunde  mellem  Flaaderne,  dog 
ikke  i  større  Antal  end,  at  der  kommer  mindst  2  Flaader 
mellem  de  enkelte  Kassebunde  og  Landfag.  Kassebundene 
anbringes  og  surres  paa  de  tilstødende  Flaader  paa  samme 
Maade  som  ovenfor  angivet,  naar  de  benyttes  i  Stedet  for 
Landfag  ved  Bredderne. 

Ved  Indbygning  af  Landfag  og  Kassebunde  mellem  Flaa¬ 
derne  formindskes  Spangens  Bæreevne  og  Stabilitet,  og  An¬ 
vendelsen  af  Kassebunde  medfører  tillige,  at  Sidestivheden 
bliver  mindre.  Landfag  og  navnlig  Kassebunde  bør  derfor 
kun  anvendes  paa  denne  Maade,  naar  Vandløbets  Brede  er 
saa  stor,  at  man  ikke  kan  naa  over  med  det  disponible  Antal 
Flaader. 

Ved  en  Spang  af  større  Længde  bør  der  paa  et  eller 
flere  Steder  anbringes  Udbygninger,  de  saakaldte  Vinger, 
d.  v.  s.  Flaader,  der  hængsles  og  kobles  til  Siden  af  Flaaderne 
i  selve  Spangen;  de  kan  efter  Omstændighederne  anbringes 
enten  alene  paa  den  ene  Side  eller  bedre  skiftevis  paa  den 
ene  og  den  anden  Side  af  Spangen  eller  lige  over  for  hinanden 
paa  begge  Sider  af  denne.  De  tjener  deis  som  Undvige- 
pladser  dels  som  Standpladser  for  Brovagter  og  gør  i  øvrigt 
Nytte  ved  i  høj  Grad  at  forøge  Spangens  Stabilitet. 

Spangen  fortøjes  i  hver  Ende  ved  Hjælp  af  2  Barduner, 

der  med  Karabinkrogene  hages  i  de  nærmest  Bredden  værende 
Ankerbøjler  og  fastgøres  i  Land  til  Fortøjningspæle,  der  ned¬ 
rammes  c.  10  m  til  hver  Side. 

Hvis  Spangens  Længde  eller  Strømmens  og  Vindens 
Styrke  gør  det  nødvendigt,  fortøjes  Spangen  yderligere  ved 
Hjælp  af  Ankertove,  der  med  den  ene  Ende  fastgøres  til 
Ankerbøjler  længere  ude  og  med  den  anden  dels  til  enkelte 
eller  dobbelte  Fortøjningspæle  i  Land  dels  til  Ankre,  der 
kastes  i  Vandløbet;  behøves  der  kun  1  Ankertov,  fastgøres 
dette  saa  vidt  muligt  i  Land.  Fortøjningspælene  nedrammes 
og  Ankrene  kastes  i  mindst  40  m  Afstand  fra  Broen.  Det 
er  i  Almindelighed  tilstrækkeligt  at  anvende  Fortøjning  ved 
Hjælp  af  Ankertove  paa  den  ene  Side  af  Broen.  Er  det  af 
Betydning  at  undgaa  den  ved  Pælenes  Nedramning  foraar- 
sagede  Støj,  kan  der  i  Stedet  for  Fortøjningspæle  i  Land 
anvendes  Ankre,  hvis  der  ikke  her  findes  Genstande,  hvortil 
Barduner  og  Ankertove  kan  fastgøres. 

Spangen,  hvis  Brede,  den  fri  Brobane,  er  1,10  m,  er  kun 
passabel  for  Fodfolk.  Den  kan  dog  ogsaa  afgive  et  godt 
Hjælpemiddel  til  Overføring  af  Rytteri  paa  den  Maade,  at 
Rytterne  gaar  paa  Spangen  bærende  Sadeltøj  og  Oppakning, 
medens  Hestene,  der  føres  ved  Tøjlen,  svømmer  ved  Siden 
af  (Fig.  22).  For  at  hindre  at  urolige  Heste,  der  søger  ind 
til  Spangen,  kommer  til  at  rive  sig  paa  dennes  Beslag  eller 
fremspringende  Kanter,  anbringes  der  langs  Spangens  Sider 
et  Friholderværk  af  Slidskeplanker,  der  fastsurres  paa  Høj¬ 
kant  med  de  afrundede  Kanter  udad  tæt  op  til  Hængsel¬ 
beslagene  og  saaledes,  at  Plankerne  griber  c.  0,3  m  over 
hinanden;  Surringen  udføres  ved  Hjælp  af  korte  Surreliner, 
der  med  en  Løkke  lægges  om  de  over  hinanden  gribende 
Ender  af  Slidskeplankerne  og  derefter  fastgøres  med  et  Halv- 
stik  til  de  yderste  Dækbrædder. 

En  Spang,  der  er  slaaet  paa  Morads,  kan  være  af  samme 
Konstruktion  som  ovenfor  nævnt,  idet  Fortøjningerne  udelades. 

Har  Moradset  nogen  Bæreevne,  kan  Spangen  dog  uden  Ulempe 
være  sammensat  af  skiftevis  1  eller  2  Flaader  og  1  Landfag 
eller  1  Kassebund.  Er  Moradsets  Bæreevne  tilstrækkelig  stor 
til,  at  flydende  Underlag  kan  undværes,  bør  man  imidlertid 
hellere  anbringe  Landfagene  og  Kassebundene  direkte  paa 
Moradset  i  hinandens  Forlængelse;  Landfagene  hængsles  da 
sammen  indbyrdes,  medens  Kassebundene  om  fornødent  sam¬ 
mensurres  i  Hjørnerne. 

Hvis  Vandløbets  Bredder  er  for  bløde  til  at  kunne  benyttes 
uden  Konsolidering  men  dog  tilstrækkelig  faste  til,  at  man 
kan  nøjes  med  et  simpelt  Underlag  af  Planker,  benyttes 
hertil  Slidskeplanker,  lange  og  korte  Kassesider  samt  korte 
Dækplanker.  Slidskeplankerne  og  de  lange  Kassesider  lægges 
i  hinandens  Forlængelse  i  en  enkelt  eller  for  Slidskeplanker- 
nes  Vedkommende  bedre  i  en  dobbelt  Kække,  medens  de 
korte  Kassesider  og  de  korte  Dækplanker  benyttes  som  Tvær- 
underlag  under  Enderne  af  de  lange.  Slidskeplankerne  kan 
eventuelt  samles  to  og  to  som  Keservelandfag  ved  Hjælp  af 
de  korte  Dækplanker.  I  Nødsfald  kan  ogsaa  de  korte  Stykker 
anbringes  i  Forlængelse  af  hinanden. 

Kytterbroen  (Fig.  19,  23  og  24)  dannes  af  Flaader,  der 
er  samlede  efter  Breden,  d.  v.  s.  med  den  største  Dimension 
paa  tværs  af  Broen. 

Flaaderne  forbindes  med  hinanden  saavel  foroven  ved 
Hjælp  af  Hængselbeslagene  langs  de  øvre  Kanter  som  for¬ 
neden  ved  Hjælp  af  Koblingsbeslagene  paa  Underri  gierne, 
saaledes  at  Broen  er  ganske  stiv. 

I  Vand  foregaar  Broslagningen  ligesom  ved  Spangen 
ved,  at  Flaaderne  paa  Bredden  sammenhængsles  foroven  og 
efterhaanden  skydes  ud  i  Vandet,  idet  der  dog  i  Regelen  sættes 
en  Brodel  paa  3  i  Forvejen  sammenhængslede  og  sammen¬ 
koblede  Flaader,  Treflaader,  til  ad  Gangen.  Sammenkob¬ 
lingen  forneden  mellem  de  enkelte  Brodele  finder  derimod 
først  Sted,  efterhaanden  som  de  kommer  ud  i  Vandet. 

Fig.  19. 

Paa  Morads  maa  Broslagningen  ligesom  ved  Spangen 
udføres  ved,  at  Flaaderne  enkeltvis  anbringes  definitivt  den 
ene  foran  den  anden.  Det  vil  her  næsten  altid  være  unød¬ 
vendigt  at  sammenkoble  Flaaderne  forneden. 

Som  Overgangsfag  ved  Bredderne  anvendes  altid  Landfag, 
der  med  den  ene  Kant  er  hængslet  til  den  nærmeste  Flaade 
og  med  den  modsatte  hviler  direkte  paa  Bredden.  For  at 
undgaa,  at  Enden  af  Broen  vipper  ned,  naar  der  kommer  til 
at  hvile  en  Vægt  paa  den,  f.  Eks.  ved  at  en  Hest  træder  ud 
paa  Broen,  er  den  paa  Bredden  hvilende  Kant  af  Landfaget 
stramt  forbundet  med  Underri  gierne  i  den  tilstødende  Flaade 
ved  Hjælp  af  2  Landfagskæder.  Saadanne  behøves  dog  ikke, 
hvor  Vanddybden  ved  Bredden  er  saa  ringe,  at  den  nærmeste 
Flaade  hviler  paa  Bunden;  de  er  ligeledes  som  Regel  unød¬ 
vendige  ved  Broer  paa  Morads.  Paa  1ste  Bred,  hvor  den 
mod  Bredden  vendende  Ende  af  Underriglerne  er  forsynet 
med  Bolte  med  Vingemøtrikker,  er  Landfagskædernes  Øjer 
smøgetover  Vingemøtrikkerne  saaledes,  at  de  omfatter  Boltene 
paa  samme  Sted,  hvor  Koblehagerne  griber  om  dem  ved 
Flaadernes  indbyrdes  Sammenkobling,  medens  Kædernes 
anden  Ende  er  ført  ind  mellem  Dækket  og  Vinkeljernet  paa 
Landfaget  ved  den  Kant,  der  hviler  paa  Bredden,  og  nedlagt 
med  et  Kædeled  i  Slidsen  i  Vinkeljernet  (Fig.  2);  paa  2den 
Bred  er  Landfagskæderne  anbragte  paa  tilsvarende  Maade, 
idet  deres  Øjer  dog  her  er  lagte  ind  i  de  som  Karabinkroge 
formede  Hager  paa  Undersiden  af  Koblehagerne,  hvormed 
Underriglerne  ved  denne  Ende  af  Broen  er  forsynede. 

Rytterbroen  er  udstyret  med  et  lavt  Rækværk  dannet 
ved,  at  Rækværksbrædderne  er  slaaede  op  i  lodret  Stilling  og 
fastholdte  i  denne  af  de  ligeledes  rejste  Rækværksstøtter. 
Foruden  dette  lave  Rækværk  kan  der  yderligere  anbringes 
et  højere;  som  Rækværksstolper  anvendes  hertil  korte  Dæk¬ 
planker,  der  med  Klamperne  vendende  udad  sættes  ned  bag 
Rækværksbrædderne  i  Mellemrummet  mellem  Ræk  værks- 

støtterne,  medens  der  som  Haandliste  anvendes  Aarer 
eller  Baadshager,  der  hviler  paa  Dækplankernes  øverste 
Klamper  og  surres  til  Plankerne,  eller  Liner,  der  udspændes 
mellem  disse. 

Rytterbroen  fortøjes  med  Barduner  og  Ankertove  paa 
samme  Maade  som  Spangen. 

Broens  Længde  kan  om  fornødent  forøges  ved,  at  der 
indskydes  enkelte  Landfag  mellem  Flaaderne.  Ligger  Broen 
i  Vand  eller  paa  meget  blødt  Morads,  maa  der  mindst  være 
5  Flaader  mellem  disse  Landfag,  og  for  at  Forbindelsen  kan 
blive  stiv,  maa  hvert  af  Landfagene  derhos  forbindes  med 
de  tilstødende  Flaader  ved  Hjælp  af  2  Par  Landfagskæder, 
der  anbringes  paa  samme  Maade  som  ved  Bredderne. 

Hviler  Broen  derimod  paa  Morads  med  tilstrækkelig  Bære¬ 
evne,  kan  alle  disponible  Landfag  med  omtrent  lige  store 
Mellemrum  indskydes  mellem  Flaaderne  uden  Anvendelse 
af  Landfagskæder. 

Er  Vandløbets  Bredder  for  bløde  til  uden  Konsolidering 
at  kunne  passeres  af  Heste  og  Køretøjer,  men  Bæreevnen 
dog  saa  stor,  at  det  er  tilstrækkeligt  at  anvende  Underlag 
bestaaende  af  Landfag,  Kassebunde  eller  lange  Kassesider, 
anbringes  disse  Underlag  i  Broens  Forlængelse  med  den 
største  Dimension  paa  tværs  af  Broens  Retning,  idet  Land¬ 
fagene  da  hængsles  sammen  indbyrdes,  og  Kassebundene  og 
Kassesiderne  om  fornødent  sammensurres  i  Hjørnerne.  For 
at  hindre  Kassebunde  og  Kassesider  i  at  vippe  samt  for  at 
forøge  deres  Bæreevne  i  Tilfælde  af,  at  Broen  skal  passeres 
af  Køretøjer,  kan  der  anbringes  enkelte  Slidskeplanker  eller 
korte  Dækplanker  under  dem  mellem  Riglerne  fortrinsvis  i 
Mellemrummet  mellem  de  yderste  Rigler. 

Rytterbroen  har  en  fri  Brobane  paa  1,70  m  —  Afstanden 
mellem  Rækværksbrædderne  —  og  er  passabel  for  alle  Vaa- 
benarter  og  Train,  dog  ikke  for  Køretøjer,  der  vejer  over 
1200  kg;  skal  den  tjene  til  Passage  for  Feltartilleri  samt  for 


36 


Broer. 


Køretøjer,  der  vejer  mere  end  800  kg,  maa  der  dog  ikke 
være  indskudt  Landfag  mellem  Flaaderne. 

Skal  Broen  ikke  benyttes  til  Køretøjer  men  derimod  til 
Rytteri,  kan  Land  fag  og  Kassebunde  i  Nødsfald  anbringes 
som  Underlag  paa  bløde  Bredder  med  deres  største  Dimen¬ 
sion  i  Broens  Længderetning  paa  lignende  Maade  som  ved 
en  Spang,  ligesom  der  ogsaa  i  samme  Tilfælde  til  Nød  kan 
bruges  Slidskeplanker  alene,  der  sammenrigles  4  og  4  ved 
Hjælp  af  korte  Dækplanker  og  med  Enderne  hviler  paa  korte 
Kassesider  eller  lignende. 

Dobbeltbroen  (Fig.  25)  bestaar  af  to  ved  Siden  af  hin¬ 
anden  liggende  Rytterbroer,  der  er  forenede  til  en  enkelt  Bro. 

Forbindelsen  tilvejebringes  ved,  at  der  ved  Broens  Ender 
og  eventuelt  tillige  paa  enkelte  mellemfaldende  Steder  er 
anbragt  Samlebeslag  (Fig.  10)  som  Forbindelsesled  mellem  de 
lige  over  for  hinanden  værende  Hængselbeslag  paa  Rytter¬ 
broernes  mod  hinanden  vendende  Sider.  Samlebeslagets  Tap 
og  Øje  er  de  paagældende  Steder  skudt  ind  henholdsvis  i 
Øjet  og  over  Tappen  paa  Hængselbeslagene,  hvorefter  Samie- 
beslaget  er  gjort  stift  ved  Fastskruning  af  Vingemøtrikken. 

For  at  Forbindelsen  mellem  Broerne,  naar  disse  ligger  i 
Vand  eller  paa  blødt  Morads,  kan  blive  stiv,  er  der  i  hvert 
andet  eller  tredie  Sammenstød  mellem  Flaaderne  indskudt  en 
Slidskeplanke  uden  Klamper  paa  Højkant  paa  tværs  af  den 
samlede  Bro.  Plankerne  klemmes  fast  mod  Underriglerne 
ved  Hjælp  af  smaa  Trækiler,  der  er  inddrevne  mellem  Plan¬ 
kernes  Overkant  og  Hængselbeslagene. 

Ved  en  Dobbeltbro,  der  hviler  paa  Morads  af  saa  fast 
Beskaffenhed,  at  det  er  unødvendigt  at  sammenkoble  Flaa¬ 
derne  forneden  i  de  to  Rytterbroer,  hvoraf  den  er  sammen¬ 
sat,  anbringes  der  heller  ingen  Slidskeplanker  mellem  Flaa¬ 
derne  paa  tværs  af  Broen. 

Det  mellem  Rytterbroerne  værende  Mellemrum  paa  c. 
10  cm  Brede  dækkes  dels  med  Slidskeplanker  med  Klamper 

dels  med  korte  Dækplanker,  der  holdes  paa  Plads  ved,  at 
Klamperne,  der  vender  nedad,  griber  ned  i  Mellemrummet; 
de  korte  Dækplanker  anvendes  fortrinsvis  ved  Landfagene. 

Ved  Siderne  er  Dobbeltbroen  forsynet  med  et  lavt  Ræk¬ 
værk  og  kan  yderligere  være  udstyret  med  et  højere  Rækværk 
paa  samme  Maade  som  ved  en  Rytterbro. 

Broen  fortøjes  paa  lignende  Maade  som  de  andre  Broer. 

Til  Konsolidering  af  bløde  Bredder  anvendes  sammen- 
hængslede  Landfag,  Kassebunde  m  m.,  der  lægges  i  to  Rækker 
ved  Siden  af  hinanden  med  den  største  Dimension  paa  tværs 
af  Broens  Retning.  Mellemrummet  mellem  to  Rækker  Land¬ 
fag  dækkes  med  korte  Dækplanker,  der  eventuelt  fastsurres. 
Benyttes  der  ogsaa  Kassebunde  og  Kassesider  som  Underlag, 
lægges  de  to  Rækker  af  disse  tæt  op  til  hinanden,  og  Under¬ 
lagene  surres  om  fornødent  indbyrdes  i  alle  sammenstødende 
Hjørner.  For  at  hindre  Kassebunde  m.  m.  i  at  vippe  samt 
for  at  forøge  deres  Bæreevne  maa  det  anbefales  at  anbringe 
Slidskeplanker  eller  lignende  under  dem  i  Mellemrummene 
mellem  Riglerne. 

Dobbeltbroen  bar  en  fri  Brobane  paa  3,70  m  mellem 
Ræk  værksbrædderne.  Den  er  passabel  for  alle  Vaabenarter 
og  Train,  dog  ikke  for  Køretøjer,  hvis  Vægt  overstiger 
1800  kg. 

8.  Færger. 

Hvor  Vandløbets  Brede  er  saa  stor,  at  det  Materiel,  der 
raades  over,  ikke  er  tilstrækkeligt  til  Slagning  af  en  Bro,  kan 
Materiellet  benyttes  til  Bygning  af  Færger  (Fig.  26). 

En  Færge  kan  bygges  i  Form  af  en  Rytterbro,  naar  det 
kun  drejer  sig  om  at  overføre  Fodfolk.  Skal  den  derimod 
tillige  kunne  tjene  til  Overføring  af  Rytteri,  Artilleri  eller 
Train,  maa  den  bygges  i  Form  af  en  Dobbeltbro  eller  for 
Rytteri  i  Form  af  en  tredobbelt  Bro.  Sidstnævnte  dannes 

sf  3  ved  Siden  af  hinanden  liggende  Rytterbroer  paa  lignende 
Maade  som  Dobbeltbroen,  idet  Slidskeplankerne  indskydes 
mellem  Flaaderne  skiftevis  fra  højre  og  venstre  Side. 

Med  Hensyn  til  Færgens  Størrelse  er  man  temmelig  frit 
stillet,  idet  et  større  eller  mindre  Antal  Flaader  kan  indbyg¬ 
ges  i  den  alt  efter  Størrelsen  og  Beskaffenheden  af  den 
Troppestyrke,  der  skal  overskibes,  og  det  Antal  Flaader,  der 
xaades  over.  Hvor  der  er  Strøm  af  nogen  Betydning,  bør 
Færgen  dog  ikke  gøres  for  lang.  Færger  til  Overføring  af 
Ryttøri,  Artilleri  eller  Train  bør  om  muligt  indeholde  mindst 
14  Flaader. 

Til  Ind*  og  Udskibning  anvendes  Landfag,  der  under 
Overfarten  rejses  i  Vejret  og  fastholdes  i  denne  Stilling  ved 
Hjælp  af  lange  Surreliner.  Landfagene  danner  da  Rækværk 
ved  begge  Ender  af  Færgen,  medens  der  paa  Siderne  kan 
dannes  Rækværk  paa  samme  Maade  som  ved  Rytterbroen  og 
Dobbeltbroen. 

Færgen  udstyres  med  4  Barduner,  der  fastgøres  til  Anker¬ 
bøjler  i  hver  sit  Hjørne  af  Færgen  og  tjener  som  Fortøjnings¬ 
liner  under  Ind-  og  Udskibning;  er  Strømmen  stærk,  bør 
Bardunerne  paa  Strømsiden  erstattes  med  et  eller  to  Ankertove. 

Færgen  betjenes  enten  af  Mandskab  om  Bord  paa  selve 
Færgen  ved  Hjælp  af  et  mellem  begge  Bredder  udspændt 
Færgetov,  hvortil  anvendes  et  eller  flere  sammenbundne 
Ankertove,  eller  af  Mandskab  paa  begge  Bredder  ved  Hjælp 
af  et  i  hver  Ende  af  Færgen  fastgjort  Træktov. 

Til  Ankerkastning  eller  til  Overføring  af  Færge-  eller 
Træktove  anvendes  et  af  1,  2  eller  3  som  Spang  sammen¬ 
hængslede  Flaader  dannet  Fartøj  (Fig.  20),  der  udstyres  med 
de  fornødne  Aarer,  Aaregafler  og  Fodstøtter;  Fartøjet,  der 
ros  af  1,  2  eller  3  Mand,  kan  ogsaa  benyttes  til  Overskibning 
af  Enkeltmand. 

Broer  og  Færger,  der  skal  benyttes  i  længere  Tid  eller 
passeres  af  store  Troppestyrker,  bør  saa  vidt  muligt  forsynes 
med  et  Sliddæk  af  Brædder,  der  skaffes  til  Veje  paa  Stedet. 
Sliddækket  surres  til  det  faste  Dæk  ved  Hjælp  af  Surrelister 
langs  begge  Sider  af  Broen;  Søm  bør  saa  vidt  muligt  undgaas. 


V.  Broslagningen. 

9.  Materiellets  Af-  og  Paalæsning  samt  Transport. 

Til  Treflaadernes  Af-  og  Paalæsning  samt  Transport  mellem 
Brovognene  og  Brostedet  udkræves  8  Mand.  Ved  Aflæsningen 
tager  4  Mand  Opstilling  paa  hver  Side  af  Vognen  med  Front 
mod  denne;  den  øverste  Treflaade  løftes  op  i  Armene  og 
bæres  fremefter,  indtil  den  er  fri  af  den  underste  Treflaade, 
hvorpaa  den  tages  paa  Skuldrene  og  bæres  videre ;  den 
underste  Treflaade  tages  straks  paa  Skuldrene  fra  Vognen  og 
bæres  fremefter.  Paalæsningen  foregaar  paa  tilsvarende  Maade 
som  Aflæsningen.  Naar  Forholdene  gør  det  ønskeligt,  kan 
Treflaaderne  ogsaa  bæres  i  Armene,  idet  der  fattes  med  Hæn¬ 
derne  under  Enderne  af  de  lange  Kasser.  Ved  Transporten 
til  Brostedet  iagttages  stedse,  at  den  Ende  af  Treflaaden,  der 
har  Hængselbeslag  med  Øjer,  skal  være  forrest. 

Til  Af-  og  Paalæsning  af  Flaaderne  enkeltvis  udkræves 
4  Mand,  1  ved  hvert  Hjørne.  Efter  at  Treflaaderne  er  ad¬ 
skilte,  foregaar  x4flæsningen  af  de  enkelte  Flaader  paa  lignende 
Maade  som  foran  anført  for  Treflaaderne;  Flaaden  over  Red¬ 
skabskassen  aflæsses  bagud.  Flaaderne  i  øverste  Treflaade 
kan  dog  ogsaa  aflæsses  enkeltvis  til  en  af  Siderne,  hvorved 
iagttages,  at  Underrigler  og  Køle  ikke  kommer  til  at  tage 
paa  Rækværkshængslerne  paa  de  underliggende  Flaader.  Paa¬ 
læsningen  af  Flaaderne  enkeltvis  foregaar  paa  tilsvarende 

Maade  som  Aflæsningen.  Til  Transport  af  den  enkelte  Flaade 
anvendes  normalt  4  Mand,  der  bærer  Flaaden  paa  Skuldrene 
eller,  naar  Forholdene  gør  det  ønskeligt,  i  Armene;  i  sidste 
Tilfælde  fattes  der  med  Hænderne  om  Enden  af  Underrig  - 
lerne.  Flaaden  bæres  altid  med  en  af  de  korte  Sider  frem¬ 
efter,  og,  hvis  den  bæres  til  Brostedet,  skal  den  Ende,  der 
har  Hængselbeslag  med  Øjer,  være  forrest.  Paa  kortere 
Strækninger,  og  hvor  Passagen  er  smal,  kan  den  enkelte 
Flaade  ogsaa  bæres  i  Armene  af  2  Mand,  hvoraf  den  ene 
gaar  foran,  den  anden  bag  ved  Flaaden,  idet  de  med  Hænderne 
fatter  under  Enderne  af  de  lange  Kasser. 

Til  Af-  og  Paalæsning  samt  Transport  af  Landfag  udkræ¬ 
ves  2  Mand. 

Ved  Redskabskassens  Aflæsning  aftages  først  Laaget  og 
den  bageste  af  de  korte  Sider,  hvorefter  Kassen  tømmes,  og 
de  øvrige  Dele  adskilles.  Paalæsningen  sker  i  omvendt  Orden 
af  Aflæsningen.  Til  Transport  af  Kassebunde  er  som  Regel 
1  Mand  tilstrækkelig. 

10.  Stegning  af  Rytterbro. 

(Se  Fig.  19.) 

Broslagningen  ledes  af  en  Officer  som  Brokommandør. 

Broslagningsstyrken  inddeles  normalt  i  3  Hold: 

Slagningsholdet,  Tilbæringsholdet  og  Anker¬ 
holdet. 

Medens  Slagningsholdets  Størrelse  i  Almindelighed  er  den 
samme,  afhænger  Tilbæringsholdets  Størrelse  af  Afstanden 
mellem  Brovognene  eller  Brodepotet  og  Brostedet  og  Anker¬ 
holdets  Størrelse  af  Vandløbets  Brede  og  Strømmens  eller 
Vindens  Styrke. 

Ved  den  nedenfor  beskrevne  Arbejdsmaade  gaas  der  ud 
fra,  at  Broen  skal  slaas  over  et  c.  50  m  bredt  Vandløb  med 
jævn  Strøm,  samt  at  Bro  vognene  kan  opmarchere  i  Nærheden 

af  Brostedet  og  Aflæsningen  foregaa  samtidig  med  Broslag¬ 
ningen.  Der  udkræves  hertil  en  Broekvipage  paa  6  Flydebro- 
vogne,  og  Broslagningsstyrken  bør  være  3  Underofficerer  og 
40  Mand,  hvis  Inddeling  og  Hovedforretninger  er  følgende: 

Slagningsholdet:  1  Underofficer  og  14  Mand  med 
Numre  fra  1 — 14. 

Nr.  1  og  2  sammenhængsler  Flaaderne, 

—  3  og  4  styrer  Broen  under  Udskydningen, 

—  5 — 8  sammenkobler  de  udskudte  Flaader, 

—  9 — 12  anbringer  og  betjener  et  Ankertov  paa  1ste 

Bred1), 

—  13  og  14  anbringer  og  betjener  Barduner  paa  1ste  Bred. 

Tilbæringsholdet:  1  Underofficer  og  16  Mand,  der 

deles  i  4  Sektioner  å  4  Mand  med  Numre  fra  1 — 4. 

Sektionerne  tilbærer  Flaaderne  og  udskyder  Broen. 

Ankerholdet:  1  Underofficer  og  10  Mand,  der  deles  i 
2  Sektioner  å  5  Mand  med  Numre  fra  1—5. 

Hver  Sektion  kaster  1  Anker  og  betjener  Ankertovet 
fra  Broen. 

Ved  Inddelingen  til  Holdene,  der  om  muligt  foretages 
inden  Ankomsten  til  selve  Brostedet,  opstilles  Mandskabet 
paa  2  Geledder  med  Befalingsmændene  foran  Fronten.  Bro¬ 
kommandøren  foretager  Inddelingen  og  befaler  derefter: 

Træd  ind! 

hvorpaa  hver  Fører  begiver  sig  til  sit  Hold,  inddeler  det  i 
Sektioner  og  Numre  —  de  ulige  Numre  i  1ste,  de  lige  Numre 
i  2det  Geled  —  og  stiller  sig  foran  Midten  af  Holdet.  Saaledes 
opmarcheret  siges  Styrken  at  være  formeret  til  Broslagning. 

Ved  Ankomsten  til  Brostedet  opmarcherer  Vognene  efter 
Brokommandørens  Anvisning  om  muligt  med  Front  mod  Bro¬ 
stedet  uden  at  spærre  Adgangen  til  dette;  Mandskabet  aflægger 
Oppakningen  og .  træder  derefter  an  formeret  til  Broslagning. 

J)  Ved  1ste  Bred  forstftas  saavel  ved  Slagning  som  ved  Afbrydning 
den  Bred,  man  forlader. 

Brokommandøren  angiver  Broens  Art,  og  hvad  der  særlig 
er  at  iagttage  ved  Broslagningen  —  f.  Eks.  hvorledes  For¬ 
ankringen  skal  ske  —  og  befaler  dernæst: 

Giv  Agt!  Læs  af!  Slaa  Bro! 

Holdene  føres  til  Vognene,  hvor  de  forsynes  med  Mate¬ 
riel  og  Redskaber,  og  løser  Surringer  m.  m.  som  anført  i  om- 
staaende  Tabel. 

Efter  Brokommandørens  Anvisning  anbringer  Nr.  1  og  2 
af  Slagningsholdet  Slidskeplankerne  paa  Bredden  med  den 
lange,  frie  Ende  ud  i  Vandet  og  Klamperne  nedad,  hvorpaa 
de  stiller  sig  hver  paa  sin  Side  af  Slidskeplankerne  rede  til 
at  sammenhængsle  Fiaaderne. 

1ste  og  2den  Sektion  af  Tilbæringsholdet  tilbærer  den 
1ste  Treflaade  fra  1ste  Vogn  og  stiller  den  paa  Slidskeplan¬ 
kerne.  4de  Sektion  af  samme  Hold  henlægger  de  to  Landfag 
med  tilhørende  Kæder  paa  1ste  Bred  tæt  neden  for  Brostedet, 
hvorefter  odie  og  4de  Sektion  tilbærer  den  næste  Treflaade 
fra  2den  Vogn,  hjælper  Nr.  1  og  2  af  Slagningsholdet  med  at 
hængsle  den  sammen  med  den  foregaaende  og,  naar  Nr.  1 
og  2  af  Slagningsholdet  har  indsat  Stiklerne,  skyder  Broen 
en  Treflaadelængde  ud.  Under  Udskydningen  maa  nøje  iagt¬ 
tages,  at  den  bageste  Flaade  løftes  saa  højt  op,  at  Kølene 
ikke  tager  mod  Enderne  af  Slidskeplankerne.  1ste  og  2den 
Sektion  samt  3die  og  4de  Sektion  fortsætter  nu  med  skiftevis 
at  tilbære  Treflaader,  hjælpe  med  ved  Sammenhængslingen 
og  foretage  Broens  Udskydning,  idet  Vognene  saa  vidt  muligt 
aflæsses  i  Nummerorden. 

Naar  alle  paa  Vognene  værende  Treflaader  er  indbyggede, 
gaar  Tilbæringssektionerne  over  til  at  indbygge  de  øvrige 
Flaader  enkeltvis. 

Hvis  det  kniber  med  Flaademateriel,  kan  den  midterste 
Flaade  i  hver  anden  eller  tredie  Treflaade  erstattes  med  et 
Landfag.  Disse  med  Landfag  forsynede  Flaader  paa  o  Fag, 

Landfagstreflaader,  samles  paa  Land  af  Tilbæringssektio- 
nerne  —  enten  forinden  selve  Broslagningen  eller  efterhaanden 
som  der  bliver  Brug  for  dem  —  og  indbygges  som  alminde¬ 
lige  Treflaader. 

Ved  Treflaadernes  Aflæsning  arbejder  de  ulige  Numre 
paa  højre,  de  lige  Numre  paa  venstre  Side  af  Vognen,  1ste 
(3die)  Sektion  foran  2den  (4de)  Sektion  og  de  laveste  Numre 
forrest  i  hver  Sektion. 

Flaaderne  indbygges  stedse  medØjerne  vendende  fremefter. 
Under  Tilbæringen  skal  de  to  forreste  Mand  paase,  at  Koble¬ 
hagerne  paa  den  forreste  Flaade  er  hævede.  De  to  bageste 
Mand  skal  under  Broens  Udskydning  passe  paa,  at  Slidske- 
plankerne  ikke  forskyder  sig  og,  hvis  dette  sker,  atter  bringe 
dem  paa  Plads. 

Broens  Samling  og  Udskydning  ledes  af  Føreren  for 
Slagningsholdet. 

Nr.  9  og  10  af  Slagningsholdet  nedrammer  1  eller  om 
fornødent  2  Fortøjningspæle  paa  1ste  Bred  c.  40  m  oven  for 
Brostedet  og  fastgør  Ankertovets  ene  Tamp  dertil.  Nr.  11  og 
12  fører  Tovet  til  Broteten  og  tager  Tørn  gennem  forreste 
Ankerbøjle.  Dette  Tov  tjener  til  at  styre  Broteten  under 
Broens  Udskydning,  og  Udskydningen  maa,  hvis  der  er  Strøm 
af  nogen  Betydning,  først  begynde,  naar  Tovet  er  anbragt. 
Efter  at  Nr.  9  og  10  har  sikret  sig,  at  Fortøjningspælene 
staar  fast,  henter  de  2  Spader,  2  Barduner  og  2  Fortøjnings¬ 
pæle  fra  2den  Vogn,  bringer  disse  Genstande  tillige  med  den 
af  dem  benyttede  Storkølle  ud  paa  en  af  Flaaderne  i  Broteten 
og  holder  sig  rede  til  at  anbringe  Barduner  paa  2den  Bred. 
Indtil  dette  kan  finde  Sted,  skal  de  efter  Brokommandørens 
Anvisning  om  fornødent  hjælpe  med  ved  Ankertovenes  Be¬ 
tjening  paa  Broen. 

Nr.  13  og  14  bringer  de  2  Spader  ned  til  Brostedet  og 
nedrammer  c.  10  m  oven  for  dette  en  Fortøjningspæl,  hvortil 
Nr.  13  fastgør  Tampen  af  en  Bardun.  Med  Bardunens  anden 

Ende  tager  Nr.  14  Tørn  gennem  Ankerbøjlen  paa  den  sidst 
udskudte  Flaade;  hver  Gang  Udskydning  har  fundet  Sted, 
flytter  Nr.  14  Bardunen  tilbage  til  den  sidste  af  de  udskudte 
Flaader.  Bardunen  skal  tjene  til  at  styre  den  bageste  Ende 
af  Broen  under  Udskydningen  og  forhindre,  at  den  gribes 
af  Strømmen,  hvis  den  skydes  for  langt  ud.  Er  Bredden 
stejl,  kan  det  blive  nødvendigt  at  anvende  2  Barduner,  1  paa 
hver  Side  af  Broen,  og  befæste  dem  til  Fortøjningspæle  bag 
Broen  lidt  ud  til  Siderne  af  dennes  Forlængelse.  Bardunerne 
betjenes  da  begge  fra  Broen  af  Nr.  13  og  14. 

Naar  Udskydningen  er  begyndt,  springer  Nr.  3  og  4  ud 
paa  den  forreste  Fiaade,  hvor  de  under  Udskydningen  styrer 
Broen  ved  Hjælp  af  Baadshagerne,  hvis  Vandløbet  ikke  er 
for  dybt  eller  Bunden  for  blød;  i  modsat  Fald  hjælper  de 
med  til  at  betjene  Ankertovene. 

Nr.  5 — 8  bærer  de  af  dem  aflæssede  Enkeltflaader  ned  til 
Bredden  neden  for  Brostedet,  bringer  det  ene  af  de  her  hen- 
lagte  Landfag  med  Kæder  ud  paa  en  af  de  forreste  Flaader, 
paabegynder,  naar  et  tilstrækkeligt  Antal  Flaader  er  skudt 
ud,  Sammenkoblingen  af  disse  samt  rejser  Bækværksbrædderne 
og  Bækværksstøtterne.  Det  bemærkes,  at  den  rette  Fordeling 
af  Belastningen  paa  Broen  er  af  væsentlig  Betydning  for  en 
hurtig  og  paalidelig  Sammenkobling. 

Til  Ankerkastning  benytter  hver  af  Ankerholdets  Sektioner 
et  Fartøj  dannet  af  2  som  Spang  sammenhængslede  Flaader 
(Fig.  20).  Flaader  og  Materiel  bringes  først  til  et  Punkt  saa 
langt  oven  for  Ankerlinien,  at  Fartøjerne  ved  Boning  og  ved 
at  følge  Strømmen  uden  Vanskelighed  kan  føres  hen  til  de 
Steder,  hvor  Ankrene  skal  kastes.  Ankerlinien  bør  ligge  c. 
40  m  fra  Broen.  Flaaderne  kan  efter  Omstændighederne 
enten  bæres  enkeltvis  eller  stages  og  slæbes  samlede  langs 
Bredden.  Forinden  Fartøjet  sættes  i  Vandet,  forsynes  det 
med  Aaregafler  og  Fodstøtter,  en  Surreline  befæstes  til  en  af 
Ankerbøjlerne  for  at  tjene  som  Fangline,  og  Ankeret  og 

Ankertovet  bringes  om  Bord.  Fartøjet  ros  af  Nr.  2  og  3  til 
det  Sted,  hvor  Ankeret  skal  kastes.  Nr.  1  besørger  Anker¬ 
kastningen,  og  idet  han  derefter  firer  ud  paa  Ankertovet, 
fører  Mandskabet  Fartøjet  ned  mod  Broteten.  Nr.  4  og  5  har 
imidlertid  over  Land  begivet  sig  til  Broteten  og  tager  her  mod, 
Ankertovet,  som  rækkes  dem  fra  Fartøjet,  i  det  Øjeblik  dette 
passerer  forbi.  Mandskabet  om  Bord  paa  Fartøjet  fører  dette 
til  Land  neden  for  Broen  og  afruster  det,  for  at  Flaaderne 
derefter  eventuelt  kan  benyttes  til  Indbygning  i  Broen. 

Nr.  4  og  5  af  Ankerholdets  1ste  Sektion  tager  Tørn  med 
Ankertovet  gennem  næstforreste  Ankerbøjle,  hvorefter  Nr.  11 
og  12  af  Slagningsholdet  flytter  deres  til  1ste  Bred  fastgjorte 
Ankertov  et  passende  Stykke  —  10  til  12  Flaadebreder  —  hen 
imod  1ste  Bred.  Naar  2det  Anker  er  kastet,  og  der  med 
Ankertovet  er  taget  Tørn  gennem  forreste  Ankerbøjle,  flyttes 
de  tidligere  anbragte  Ankertove  et  ad  Gangen  paa  lignende 
Maade  udefra  indefter.  Det  Mandskab,  der  betjener  Tovene, 
maa  ved  at  fire  eller  hale  ind  paa  disse  sørge  for,  at  Broens 
rigtige  Retning  holdes.  Ankertovenes  Flytning  ledes  af 
Føreren  for  Ankerholdet,  der  i  denne  Anledning  opholder  sig 
paa  Broen. 

Naar  Brokommandøren  skønner,  at  der  ikke  behøves  flere 
Treflaader  i  Broen,  men  eventuelt  kun  en  eller  to  enkelte 
Flaader,  befaler  han: 

Enkeltflaader! 

Paa  denne  Befaling  standses  Tilbæringen  af  Treflaader, 
og  der  gaas  over  til  Indbygning  af  enkelte  Flaader.  Naar 
det  fornødne  Antal  af  disse  er  anbragte,  kommanderer  Bro* 
kommandøren: 

Landfag! 

Føreren  for  Slagningsholdet  tillige  med  Nr.  1—4,  9  og  10 
af  samme  Hold  begiver  sig  til  2den  Bred,  hvor  Nr.  1 — 4 
paah&ngsler  Landfaget  og  anbringer  Kæderne,  dog  uden  fore¬ 
løbig  at  stramme  disse,  medens  Nr.  9  og  10  nedrammer  en 

Fortøjningspæl  paa  hver  Side  af  Broen  c.  10  m  fra  denne 
og  anbringer  Bardunerne.  Mandskabet  paa  2den  Bred  udfører 
derpaa  det  Jordarbejde,  som  maatte  være  nødvendigt  for  at 
lette  Adgangen  til  Broen,  idet  der  om  fornødent  hentes  flere 
Spader  fra  Vognene. 

Paa  1ste  Bred  udføres  de  resterende  Arbejder  under 
Ledelse  af  Føreren  for  Tilbæringsholdet.  Nr.  13  og  14  nedram¬ 
mer  en  Fortøjningspæl  og  anbringer  en  Bardun  neden  for  Broen, 
hvis  der  hidtil  kun  har  været  anbragt  en  oven  for  samme. 

Den  Sektion  af  Tilbæringsholdet,  der  har  skudt  den  sidste 
Flaade  ud,  paahængsler  Landfaget  og  anbringer  Kæderne 
dog  uden  foreløbig  at  stramme  disse,  medens  det  øvrige 
Mandskab  af  Tilbæringsholdet  borttager  Slidskeplankerne  og 
udfører  de  nødvendige  Jordarbejder.  Slidskeplankerne  hen¬ 
lægges  oven  for  Broen. 

Naar  Landfagene  er  anbragte  paa  begge  Bredder,  rettes 
Broen  ind  efter  Brokommandørens  Anvisning  ved  Hjælp  af 
Ankertove,  Barduner  og  Landfag,  hvorpaa  Brokommandøren 
befaler : 

Fortøj! 

Paa  denne  Befaling  gøres  Ankertovene  fast,  Bardunerne 
hages  med  Karabinkrogene  i  de  nærmest  Land  værende  Anker¬ 
bøjler  og  strammes,  Landfagskæderne  strammes  og  nedlægges 
med  Kædeled  i  Slidserne  i  Vinkel  jernene.  Inden  Kæderne 
strammes,  foretages  om  fornødent  en  Regulering  af  Bredderne 
paa  de  Steder,  hvor  Landfagene  kommer  til  at  hvile. 

Skal  der  anbringes  Rækværksliner,  udføres  dette  efter 
Brokommandørens  Anvisning  af  Slagningsholdet,  der  henter 
det  hertil  fornødne  Materiel  fra  Vognene. 

Til  Vindsiden  forankres  Broen  kun,  naar  Forholdene  gør 
det  nødvendigt,  f.  Eks.  i  stærk  Blæst.  Denne  Forankring,  der  i 
Almindelighed  først  udføres,  naar  Broen  er  slaaet,  foretages 
af  Nr.  9 — 12  ved  Hjælp  af  Ankertove,  der  fastgøres  til  For¬ 
tøjningspæle  paa  begge  Sider  af  Vandløbet. 

Naar  Broslagningen  er  færdig,  udstilles  Nr.  1 — 4  og  5 — 8 
af  Slagningsholdet  under  Kommando  af  en  Underofficer  som 
Bro  vagt  henholdsvis  paa  2den  og  1ste  Bred.  Vagten  forsy¬ 
nes  paa  hver  Bred  med  1  Storkølle,  2  Spader  og  1  Baadshage. 

Alle  Redskaber  og  alt  Materiel,  der  ikke  senere  skal 
benyttes  under  Afbrydningen,  bringes  af  Tilbæringsholdet 
tilbage  til  Vognene. 

Er  Vandløbets  Brede  eller  Strømmens  Styrke  mindre  end 
forudsat  i  det  foregaaende,  kan  Broslagningsstyrken  for¬ 
mindskes  i  Forhold  dertil.  Man  vil  saaledes  efter  Omstændig¬ 
hederne  kunne  nøjes  med  1  Sektion  i  Ankerholdet  eller,  hvis  det 
skønnes  unødvendigt  at  benytte  Anker,  helt  undvære  dette  Hold. 

I  visse  Tilfælde  —  navnlig  ved  smalle  Vandløb  med  svag 
Strøm  —  kan  man  ogsaa  undvære  Nr.  9 — 12  af  Slagningsholdet 
og,  hvis  Bredderne  er  flade,  muligvis  tillige  Nr.  13  og  14  af 
samme  Hold.  Man  kan  endvidere  —  om  end  paa  Bekostning 
af  Broslagningens  Hurtighed  —  nøjes  med  1  Tilbæringshold 
paa  8  Mand,  ja  endog  paa  4  Mand;  i  sidste  Tilfælde  maa 
Flaaderne  adskilles  indbyrdes  paa  Vognene  samt  tilbæres  og 
indbygges  enkeltvis.  Broslagningsstyrken  kan  derved  ned¬ 
bringes  til  16  å  12  Mand. 

Hvis  Vognene  maa  opmarchere  i  større  Afstand  fra  Bro¬ 
slagningsstedet,  kan  Broslagningen  dog  udføres  med  samme 
Hurtighed  som  i  det  Tilfælde,  hvor  Vognene  kan  føres  helt 
frem  til  Broslngningsstedet,  naar  man  blot  raader  over  til¬ 
strækkeligt  Tilbæringsmandskab ,  der  ikke  behøver  at  være 
særlig  øvet,  og  hvortil  der  derfor  om  fornødent  kan  benyttes 
Mandskab  af  andre  Vaabenarter.  Det  vil  i  saa  Tilfælde  ofte 
være  rigtigt  at  benytte  det  uøvede  Mandskab  til  kun  at 
bringe  Materiellet  fra  Vognene  til  Brostedet  og  der  formere 
et  Brodepot. 

Er  Arbejdsstyrken  rigelig,  vil  det  være  hensigtsmæssigst 
at  forøge  Tilbæringsholdet.  Overskydende  Mandskab  danner 
et  Reservehold. 

11.  Afbrydning  af  Rytterbro. 

Til  Afbrydning  af  Rytterbroen  benyttes  samme  Styrke 
med  samme  Inddeling  som  ved  Slagningen. 

Efter  at  Broslagningsstyrken  er  traadt  an  paa  2den  Bred, 
befaler  Brokommandøren: 

Giv  Agt!  Afbryd  Broen!  Læs  paa! 

Føreren  for  Slagningsholdet  tillige  med  Nr.  1 — 4,  9  og  10 
af  samme  Hold  begiver  sig  til  1ste  Bred,  idet  Nr.  4  medtager 
en  Baadshage  fra  2den  Bred.  Paa  1ste  Bred  borttager  Nr.  9 
og  10  Bardunerne  og  de  eventuelt  paa  samme  Bred  fastgjorte 
Ankertove  med  tilhørende  Fortøjningspæle,  medens  Nr.  1 — 4 
aftager  Landfaget  med  Kæder.  Landfaget  lægges  ud  paa  en 
af  de  nærmeste  Flaader.  Føreren  samt  Nr.  1,  2,  9  og  10 
begiver  sig  derpaa  over  Broen  til  2den  Bred  medtagende 
Landfagskæderne,  Redskaberne  og  Fortøjningsmateriellet,  der 
af  Nr.  9  og  10  straks  læsses  paa  Vognene,  medens  Nr.  3  og 
4  forbliver  i  Broteten  og  styrer  denne  ved  Hjælp  af  Baads- 
hagerne  eller  hjælper  med  til  at  betjene  Ankertovene  paa 
lignende  Maade  som  under  Udskydningen. 

Nr.  5 — 8  af  Slagningsholdet  nedlægger  Rækværksbræd- 
derne  samt  udløser  og  ophefter  Koblehagerne  i  de  Flaade- 
mellemrum,  Brokommandøren  angiver,  idet  der  begyndes  ved 
2den  Bred. 

Er  Broen  forsynet  med  højt  Rækværk,  nedtages  dette  af 
Nr.  11  og  12.  Under  Afbrydningen  betjener  Nr.  11  og  12 
i  øvrigt  det  eventuelt  til  2den  Bred  fastgjorte  Ankertov  og 
Nr.  13  og  14  de  til  samme  Bred  fastgjorte  Barduner  paa 
lignende  Maade  som  under  Slagningen. 

1ste  Tilbæringssektion  borttager  Landfaget  paa  2den  Bred, 
og  medens  Nr.  3  og  4  fastholder  Broen  eventuelt  ved  Hjælp 
af  Landfagskæderne,  anbringer  2den  Tilbæringssektion  Slidske- 
plankerne  som  Rampe. 

Afbrydningen  foregaar  nu  paa  tilsvarende  Maade  som 

Slagningen,  idet  Tilbæringssektionerne  2  og  2  skiftes  til  at 
hale  Broen  en  Treflaadelængde  ad  Gangen  op  ad  Slidske- 
plankerne,  bortbære  Treflaaderne  og  læsse  dem  paa  Vognene 
efter  Brokommandørens  Anvisning,  medens  Nr.  1  og  2  af 
Slagningsholdet  foretager  Adskillelsen  mellem  Treflaaderne, 
efterhaanden  som  de  hales  op. 

Ankerholdets  Sektioner  betjener  Ankertovene  paa  Broen, 
og  udruster  hver  et  Fartøj  med  Aarer,  Aaregafler,  Fod  støtter 
og  Surreline  paa  lignende  Maade  som  ved  Slagningen.  Far¬ 
tøjerne  sættes  i  Vandet  tæt  neden  for  Broen  og  føres  ved 
Hjælp  af  Linerne  ud  til  Broteten,  hvor  Ankertovene,  efter¬ 
haanden  som  de  kan  undværes,  rækkes  Fartøjsbesætningerne 
af  det  Mandskab,  der  har  betjent  Tovene  paa  Broen;  derpaa 
lettes  Ankrene,  og  Fartøjerne  føres  til  Land,  afrustes,  ad¬ 
skilles  og  læsses  paa  Vognene.  Det  iagttages,  at  et  Ankertov 
ikke  maa  gøres  los  fra  Broteten,  før  det  paafølgende  er  fast¬ 
gjort  til  samme. 

Naar  de  sidste  Flaader  af  Broen  er  halede  i  Land,  bringes 
det  paa  dem  værende  Landfag  fra  1ste  Bred  til  Vognene  og 
læsses  af  Nr.  5 — 8  af  Slagningsholdet.  Nr.  1  og  2  borttager 
sluttelig  Slidskeplankerne.  I  øvrigt  læsser  hvert  Hold  det 
Materiel,  det  har  brugt. 

Efterhaanden  som  Vognene  bliver  læssede,  surres  Mate¬ 
riellet,  idet  Slagningsholdet  gaar  til  3die  og  4de  Vogn,  Til- 
bæringsholdet  til  1ste  og  2den  Vogn  og  Ankerholdet  til  5te 
og  6te  Vogn. 


12.  Slagning  og  Afbrydning  af  Spang. 

(Se  Fig.  18.) 

Broholdets  Størrelse  og  Inddeling  er  den  samme  som  ved 
Bytter  broen. 

Slagningen  udføres  paa  samme  Maade  som  ved  Rytter¬ 
broen,  kun  at  Flaaderne  sammenhængsles  enkeltvis  og  efter 

Længden,  at  der  ikke  foretages  nogen  Sammenkobling  for¬ 
neden  eller  Rejsning  af  Rækværk,  samt  at  Landfagskæder 
ikke  benyttes. 

Efter  at  Brokommandøren  har  angivet  Broens  Art,  og 
hvad  der  særlig  er  at  iagttage  ved  Broslagningen  —  f.  Eks. 
hvorledes  Forankringen  skal  ske,  eventuel  Indbygning  af 
Landfag,  Kassebunde  m.  m.,  for  saa  vidt  dette  kan  bestemmes 
forud  —  befaler  han: 

Giv  Agt!  Læs  af!  Slaa  Bro! 

Holdene  arbejder  som  ved  Slagning  af  Rytterbio  med 
den  Forskel,  at  Tilbæringssektionerne  adskiller  Flaaderne  paa 
Vognene  inden  Tilbæringen  og  tilbærer  dem  enkeltvis  med 
Øjerne  paa  de  korte  Sider  fremefter,  og  at  Nr.  5 — 8  af  Slag- 
ningsholdet  arbejder  som  Tilbæringssektion. 

Skal  der  indskydes  Landfag  mellem  Flaaderne,  tilbærer 
og  indbygger  Nr.  5—8  af  Slagningsholdet  alle  Landfagene. 

Hvis  der  ogsaa  skal  indskydes  Kassebunde  mellem  Flaa¬ 
derne,  tømmer  og  adskiller  sidste  Sektion  af  Tilbæringsholdet 
Redskabskasserne  samt  tilbærer  og  indbygger  Kassebundene 
eventuelt  med  Assistance  af  næstsidste  Sektion,  saaledes  at 
der  kommer  skiftevis  1  Landfag  eller  1  Kassebund  og  2 
Flaader.  De  fornødne  korte  Surreliner,  4  til  hver  Kassebund, 
medtages  af  Sektionerne,  der  i  Forening  med  Nr.  1  og  2  af 
Slagningsholdet  udfører  Surringerne.  Haves  der  Mandskab 
tilovers  i  et  særligt  Reservehold,  besørger  dette  Redskabs¬ 
kassernes  Tømning  og  Adskillelse. 

Skal  der  ved  Bredderne  anvendes  Reservelandfag  i  Stedet 
for  almindelige  Landfag,  samler  Nr.  7  og  8  af  Slagningsholdet 
2  Reservelandfag  og  henlægger  dem  i  Stedet  for  de  almin¬ 
delige  Landfag,  det  ene  paa  1ste  Bred  og  det  andet  paa 
Flaaderne  i  Broteten;  hvert  Sted  henlægges  tillige  en  lang 
Surreline. 

Hvis  der  skal  overføres  Heste  svømmende  langs  Spangen, 
udelades  Barduner  og  Ankertove  paa  den  ene  Side  af  denne 

i  Almindelighed  Vindsiden,  og  Spangen  forsynes  paa  samme 
Side  med  Friholderværk  af  Slidskeplanker.  Arbejdet  udføres, 
naar  Spangen  er  slaaet,  paa  Brokommandørens  Befaling: 

Forbered  Spangen  til  Hestesvømning! 

Nr.  5—8  af  Slagningsholdet,  suppleret  med  Mandskab  af 
Tilbæringsholdet  efter  Brokommandørens  Angivelse,  henter 
det  fornødne  Antal  Slidskeplanker  og  Surreliner  —  hver 
Mand  1  Slidskeplanke  og  1  kort  Surreline  —  og  anbringer 
Friholderværket,  idet  der  begyndes  ved  den  Bred,  hvortil 
Hestene  skal  overføres. 

Skal  Spangen  forsynes  med  Vinger,  anbringes  de  dertil 
fornødne  Flaader  efter  Brokommandørens  Anvisning  af  Til¬ 
bæringsholdet  enten  samtidig  med  Udskydningen  eller  først, 
naar  Spangen  er  slaaet.  Hver  af  Flaaderne  forsynes  med  en 
Surreline,  hvormed  den  hales  paa  Plads  efter  at  være  sat  i 
Vandet  fra  1ste  Bred. 

Afbrydningen  af  Spangen  foregaar  paa  lignende  Maade 
som  ved  Rytterbroen,  idet  Holdene  afbryder,  bort  bærer  og 
læsser,  hvad  de  under  Slagningen  har  aflæsset,  tilbaaret  og 
indbygget. 

Har  der  været  anbragt  Friholderværk  af  Slidskeplanker, 
skal  dette,  inden  Broens  Ophaling  paabegyndes,  nedtages  og 
bringes  i  Land  af  Nr.  5 — 8  af  Slagningsholdet  og  saa  mange 
Mand  af  Tilbæringsholdet,  at  der  kommer  1  Mand  ved  hver 
Surring. 


IB.  Slagning  og  Afbrydning  af  Dobbeltbro. 

Skal  en  Rytterbro  udvides  til  Dobbeltbro,  befaler  Bro- 
k  omman  døren: 

Rytterbroen  skal  udvides  til  Dobbeltbro! 

Giv  Agt!  Læs  af!  Slaa  Bro! 
paa  hvilken  Befaling  der  neden  for  den  færdige  Rytterbro 

slaas  en  anden  Rytterbro,  hvorefter  de  to  Broer  forbindes 
med  hinanden. 

Stagningen  af  den  anden  Rytterbro  foregaar  paa  sæd¬ 
vanlig  Maade,  idet  dog  Ankerholdet  udelades,  og  Broen  under 
Udskydningen  fastholdes  fra  den  færdige  Bro  ved  Hjælp  af 
Barduner,  der  betjenes  af  Nr.  9—14  af  Slagningsholdet.  Disse 
Numre  forsyner  sig  derfor  med  Barduner  og  desuden  med 
det  fornødne  Antal  Samlebeslag.  Endvidere  rejses  der  ingen 
Rækværksbrædder  paa  den  Side,  der  vender  mod  den  færdige 
Rytterbro,  og  Landfag  anbringes  ikke  foreløbig. 

Naar  der  i  den  anden  Bro  er  indbygget  lige  saa  mange 
Flaader  som  i  den  første,  og  Sammenkoblingen  forneden  er 
tilendebragt,  hales  Broen  hen  i  c.  10  cm  Afstand  fra  den  første 
og  forbindes  med  denne  ved  Hjælp  af  Samlebeslagene,  af 
hvilke  der  anbringes  et  i  hver  Ende  af  Dobbeltbroen  og 
i  øvrigt  et  omtrent  for  hver  ottende  Elaade.  Nr.  9-^14,  der 
udfører  dette  Arbejde,  maa  forinden  have  borttaget  Bardunerne 
og  eventuelle  Ankertove  paa  Vindsiden  af  den  første  Bro. 

Resten  af  Slagningsholdet,  der,  hvis  Broens  Længde  gør 
det  fornødent,  efter  Brokommandørens  Bestemmelse  forstær¬ 
kes  med  Mandskab  af  Tilbæringsholdet,  forsyner  sig  samtidig 
for  hver  3  Mand  med  1  Slidskeplanke  uden  Klamper,  1  Lægte- 
hammer  og  4  Trækiler. 

Naar  Samlebeslagene  er  anbragte,  befaler  Brokomman¬ 
døren: 

Indsæt  Slidskeplanker! 

hvorpaa  Slidskeplankerne  indskydes  fra  Vindsiden  paa  Høj¬ 
kant  i  Mellemrummene  mellem  Flaaderne.  Den  første  Planke 
indskydes  paa  Midten  af  Broen  og  derefter  de  øvrige  i  hvert 
andet  eller  tredie  Mellemrum  paa  hver  Side  af  Midten,  idet 
det  dog  iagttages,  at  der  kommer  en  Planke  i  det  sidste 
Flaademellemrum  ved  hver  Ende  af  Broen.  Før  Plankerne 
indskydes,  maa  paa  de  paagældende  Steder  Stiklerne  midler¬ 
tidig  udtages,  og  Ankerbøjlerne  paa  de  udvendige  Sider  hæves. 

Plankerne  fastklemmes  derpaa  mod  Underriglerne  ved  Hjøelp 
af  Trækilerne,  der  inddrives  mellem  Plankernes  Overkant  og 
Hængselbeslagene;  de  to  yderste  Kiler  anbringes  før  de  to 
mellemste.  For  at  faa  Plankerne  hurtig  paa  Plads  og  Kilerne 
til  at  sidde  fast  er  det  af  væsentlig  Betydning,  at  Belast¬ 
ningen  paa  Broen  er  fordelt  paa  rette  Maade;  det  maa  blandt 
andet  iagttages,  at  det  Sted,  hvor  en  Kile  drives  ind,  ikke  er 
belastet  under  Inddrivningen. 

Naar  Broerne  saaledes  er  bleven  stift  forbundne  med 
hinanden,  befaler  Brokommandøren: 

Landfag! 

Paa  denne  Befaling  anbringes  Landfagene  med  Kæder 
paa  den  anden  Bro  samt  Barduner  og  eventuelt  Ankertove 
paa  Vindsiden  af  Dobbeltbroen,  hvorefter  denne  rettes  ind 
og  fortøjes  paa  sædvanlig  Maade.  Medens  Broen  rettes  ind, 
maa  alle  Landfagskæder  være  slækkede.  Den  Del  af  Tilbæ- 
ringsholdets  Mandskab,  der  ikke  er  beskæftiget  med  dette 
Arbejde,  forsyner  sig  efter  Førerens  Anvisning  med  korte 
Dækplanker  og  Slidskeplanker  med  Klamper  og  dækker  med 
disse  Mellemrummet  mellem  de  to  Broer  efter  først  at  have 
nedlagt  Bækværksbrædderne  paa  den  indvendige  Side  af  den 
først  slaaede  Rytterbro;  de  korte  Dækplanker  anvendes  for¬ 
trinsvis  til  Dækning  af  Mellemrummene  mellem  Landfagene\ 

Naar  Dobbeltbroen  skal  afbrydes,  adskilles  den  først 
i  to  enkelte  Rytterbroer  af  det  Mandskab,  der  har  dæk¬ 
ket  Mellemrummet  mellem  Broerne  og  forbundet  disse  med 
hinanden,  hvorpaa  Rytterbroerne  hver  for  sig  afbrydes  paa 
sædvanlig  Maade;  Rytterbroen  paa  Vindsiden,  der  afbrydes 
først,  fastholdes  under  Afbrydningen  af  Nr.  9 — 14  af  Slag- 
ningsholdet  ved  Hjælp  af  Barduner  paa  lignende  Maade  som 
under  Slagningen. 

14.  Slagning  og  Afbrydning  af  Broer  paa  Morads. 

Ved  Broslagning  paa  Morads,  der  umuliggør  den  sæd¬ 
vanlige  Udskydning,  maa  der  anvendes  en  anden  Fremgangs- 
maade,  der  bestaar  i,  at  Flaaderne  anbringes  definitivt  den 
ene  foran  den  anden. 

Broholdets  Størrelse  og  Inddeling  er  den  sædvanlige,  idet 
Ankerholdet  dog  udelades. 

Efter  at  have  givet  de  fornødne  Anvisninger  med  Hen¬ 
syn  til  Broens  Konstruktion  og  de  særlige  Forhold,  der  even¬ 
tuelt  skal  iagttages  ved  Broslagningen,  befaler  Brokomman¬ 
døren  : 

Giv  Agt!  Læs  af!  Slaa  Bro! 

Nr.  9  — 12  af  Slagningsholdet  forsyner  sig  hver  med  1 
Slidskeplanke  uden  Klamper  og  udlægger  den  paa  Moradset 
parallelt  med  Brolinien,  saaledes  at  der  kommer  2  Planker  i 
hinandens  Forlængelse  paa  hver  Side  af  Brolinien  saa  langt 
fra  denne,  at  der  bliver  Plads  til  Broen  imellem  dem. 

Tilbæringsholdets  Sektioner  tilbærer  Flaaderne  enkeltvis; 
den  første  Flaade  anbringes  paa  Moradset  mellem  Plankerne 
lige  ved  1ste  Bred;  de  øvrige  udbæres  til  Broteten,  hvor  de 
modtages  af  Nr.  1 — 4  af  Slagningsholdet,  som  staaende  paa 
S)  idske  plankerne  modtager  Flaaderne  og  anbringer  dem  paa 
Moradset  samt  foretager  Sammenhængslingen.  Til  Flaadernes 
Udbæring  langs  selve  Broen  anvendes  kun  2  Mand  pr.  Flaade. 
Tilbæringsmandskabet  gaar  tilbage  langs  den  venstre  Side  af 
Broen,  hvis  denne  er  en  Rytterbro;  ved  Spangen  gaar  de  til¬ 
bage  ad  Moradset  eller,  hvis  dette  er  for  blødt,  ad  selve 
Spangen,  idet  de  kravler  under  de  Flaader,  der  tilbæres. 

Efterhaanden  som  Broslagningen  skrider  frem,  flytter  Nr. 
9—12  Slidskeplankerne  fremefter,  saaledes  at  der  altid  er 
Planker  paa  det  Sted,  hvor  Nr.  1 — 4  arbejder.  Viser  det  sig 
undtagelsesvis  nødvendigt  at  sammenkoble  Flaaderne  forneden 
i  en  paa  Morads  hvilende  Rytterbro,  udføres  dette  Arbejde 

som  sædvanlig  af  Nr.  5 — 8,  hvem  det  desuden  altid  paahviler 
at  rejse  Rækværksbrædderne  og  Rækværksstøtterne.  Naar  der 
ingen  Sammenkobling  foretages,  arbejder  Nr.  5 — 8  i  øvrigt  ved 
Rytterbroen  ligesom  ved  Spangen  som  Tilbæringssektion. 

Skal  der  mellem  Flaaderne  indskydes  Landfag,  tilbæres 
de  af  Nr.  5 — 8,  der  ved  Rytterbroen  om  fornødent  tillige 
afstiver  Forbindelsen  mellem  Landfaget  og  de  to  tilstødende 
Flaader  ved  Hjælp  af  Landfagskæder. 

Hvis  der  i  Spangen  ogsaa  skal  indbygges  Kassebunde, 
aflæsses,  tilbæres  og  anbringes  disse  af  de  to  sidste  Tilbærings- 
sektioner,  der  medtager  de  fornødne  korte  Surreliner  og  ud¬ 
fører  Surringerne. 

Nr.  13  og  14  danner  et  Reservehold,  der  efter  Brokom¬ 
mandørens  Bestemmelse  anvendes  til  forefaldende  Ekstra¬ 
arbejder  (Rydning  af  Tuer  m.  m.). 

Er  Moradset  saa  blødt,  at  det  ikke  kan  bære  Slidske- 
plankerne  med  Nr.  1 — 4,  maa  disse  opholde  sig  paa  selve 
Broen,  hvor  de  af  Tilbæringsmandskabet  modtager  Flaaderne 
paa  Højkant  med  Hængseltapperne  nedad.  Flaaden,  ved 
hvis  øverste  Kant  af  •  Dækket  Tilbæringsmandskabet  i  For¬ 
vejen  har  befæstet  en  Bardun,  der  er  taget  dobbelt,  føres 
frem  til  Broteten  og  stilles  med  Dækket  vendende  bagud 
saaledes,  at  Tapperne  kommer  til  at  hvile  oven  paa  den  sidst 
anbragte  Flaades  Øjer;  den  nedlægges  derpaa  saa  lempelig 
som  muligt  paa  Moradset,  idet  Nr.  o  og  4  i  Forening  med 
Tilbæringsmandskabet  holder  igen  paa  Bardunen;  Sammen¬ 
hængslingen  foretages  af  Nr.  1 — 4  i  Forening.  Ved  en  Ryt¬ 
terbro  kan  Tapperne  dog  eventuelt  anbringes  i  Øjerne  inden 
Nedlægningen.  Naar  Flaaderne  anbringes  paa  denne  Maade, 
arbejder  Nr.  9 — 12  som  Tilbæringssektion. 

Broliniens  Retning  maa  nøje  ovei holdes  under  den  første 
Del  af  Broslagningen,  da  det  meget  vanskelig  lader  sig  gøre 
senere  at  forandre  Retningen. 

Naar  man  under  Broslagningen  kommer  til  et  Sted, 

hvor  den  sædvanlige  Udskydning  af  Broen  kan  foretages,, 
befaler  Brokommandøren : 

Udskydning! 

Paa  denne  Befaling  hængsles  der  et  Landfag  til  Broteten 
som  Rampe  i  Stedet  for  Slidskeplanker  og  en  Flaade  paa 
hver  Side  af  den  forreste  Flaade  i  Broen  som  Standplads 
for  Nr.  1  og  2,  hvorefter  de  forskellige  Hold  arbejder  paa 
sædvanlig  Maade,  idet  Flaaderne  —  der  ved  en  Rytterbro  dog 
stedse  maa  tilbæres  enkeltvis  —  skydes  ned  ad  Rampen;  den 
sidst  udskudte  Flaade  forenes  sluttelig  med  den  forreste  paa 
Moradset  hvilende  Flaade  eller  efter  Omstændighederne  med 
Landfaget,  der  har  tjent  som  Rampe.  Der  kan  derefter 
eventuelt  atter  gaas  over  til  Moradsbroslagning. 

Naar  Vandløbets  Bredder  skal  konsolideres  alene  ved 
Hjælp  af  Landfag,  Kassebunde,  Slidskeplanker  m.  m.,  træffer 
Brokommandøren  Bestemmelse  om,  paa  hvilken  Maade  og  i 
hvilken  Orden  disse  Underlag  skal  anbringes,  jfr.  Side  32  og  35. 
Materiellet  tilbæres  af  Tilbæringsholdet  og  lægges  paa  Plads 
af  Nr.  1 — 4  af  Slagningsholdet.  Resten  af  Slagningsholdet 
anvendes  efter  Brokommandørens  Bestemmelse  enten  som 
Tilbæringsmandskab  eller  til  forefaldende  Ekstraarbejder  (Sur¬ 
ring  af  Underlag,  Rydninger,  Jordregulering  og  lignende). 

Skal  en  paa  Morads  hvilende  Rytterbro  udvides  til  Dob¬ 
beltbro,  slaas  den  anden  Rytterbro  paa  lignende  Maade  som 
den  første,  idet  Flaader  og  Land  fag  straks  anbringes  paa 
Plads.  Efterhaanden  som  Broslagningen  skrider  frem,  anbrin¬ 
ges  Samlebeslagene  af  de  to  Mand  af  Slagningsholdet  —  Nr. 
9  og  11  eller  10  og  12  —  hvis  Arbejde  med  Henlægning  af 
Slidskeplanker  paa  Moradset  bortfalder  paa  den  ene  Side  af 
Broen.  Er  Moradset  undtagelsesvis  saa  blødt,  at  det  bliver 
nødvendigt  at  afstive  Broen  ved  at  anbringe  Slidskeplanker 
paa  Højkant  mellem  Flaaderne,  besørges  dette,  efterhaanden 
som  de  paagældende  Flaader  er  bragte  paa  Plads,  af  det 

disponible  Mandskab  af  Slagningsholdet,  der  tillige  rejser 
Rækværksbrædderne  og  dækker  Mellemrummet  mellem  Broerne 
med  korte  Dækplanker  og  Slidskeplanker  med  Klamper.  Med 
Hensyn  til  Breddernes  Konsolidering  jfr.  Side  37. 

Ved  Afbrydningen  af  en  Moradsbro  udfører  Holdene  de 
tilsvarende  Arbejder  som  ved  Stagningen,  men  i  omvendt  Orden. 

15.  Bygning,  Afbrydning  og  Betjening  af  Færger. 

Til  Bygning  og  Afbrydning  af  Færger  benyttes  samme 
Styrke  med  samme  Inddeling  som  ved  Slagning  og  Afbryd¬ 
ning  af  de  tilsvarende  Broer,  Rytterbro  og  Dobbeltbro,  ligesom 
ogsaa  Arbejdsmaaden  i  det  væsentlige  er  den  samme. 

Da  Færgen  aldrig  bør  gøres  saa  lang,  at  det  under  Byg¬ 
ningen  bliver  nødvendigt  at  foretage  Ankerkastning,  ind¬ 
skrænkes  Ankerholdet  til  1  Sektion,  hvis  Opgave  er  at  an¬ 
bringe  Færgetovet  eller  Træktovene. 

Landfagene,  der  hvert  forsynes  med  en  lang  Surreline 
fastgjort  til  Dækbrædtet  paa  den  fra  Færgen  vendende  Kant, 
anbringes  ved  Bredden  med  Kæder  paa  sædvanlig  Maade; 
ved  den  modsatte  Ende  af  Færgen  paahængsles  Landfagene 
ligeledes,  men  rejses  i  Vejret  og  fastgøres  i  denne  Stilling 
ved  Hjælp  af  Surrelinerne  til  Ankerbøjler  eller  Dækbrædder 
i  de  yderste  eller  næstyderste  Flaader;  Landfagskæderne  til 
disse  Landfag  lægges  op  paa  Færgen,  efter  at  Kædernes  Øjer 
^r  anbragte  i  Koblehagerne. 

De  to  af  Nr.  3  og  4  af  Slagningsholdet  benyttede  Baadsr 
hager  forbliver  paa  Færgen. 

Er  Strømmen  saa  stærk,  at  det  bliver  nødvendigt  at 
anvende  Ankertov  til  at  fastholde  den  yderste  Ende  af  Færgen* 
naar  denne  ligger  til  Land,  ombytter  Nr.  13  og  14  den  af  dem 
under  Bygningen  benyttede  Bardun  paa  Strømsiden  med  et 
Ankertov,  der  kan  tjene  som  Fortøjning  paa  2den  Bred. 

Ankerholdet  forsyner  sig  med  2  elier  3  Flaader,  det  for¬ 
nødne  Antal  Aarer,  Aaregafler  og  Fodstøtter,  1  lang  Surreline, 
1  Storkølle,  4  Fortøjningspæle,  1  Baadshage  og  det  til  Dan¬ 
nelse  af  Færgetovet  fornødne  Antal  Ankertove. 

Af  Hensyn  til  Udlægningen  af  Færgetovet  maa  man,  særlig 
hvis  Strømmen  er  stærk,  have  rigelig  Længde  af  Tovværk. 

Et  Par  Meter  oven  for  Færgestedet  nedrammes  2  Fortøj¬ 
ningspæle.  Flaaderne  samles  til  et  Fartøj  (Spang),  paa  hvis 
Agterende  Tovet  opskydes,  og  som  i  øvrigt  udrustes  paa  sæd¬ 
vanlig  Maade.  Fartøjet  føres  ved  Boning,  Stagning  eller 
ved  at  trækkes  langs  Bredden  saa  langt  op  mod  Strømmen, 
at  man  kan  antage  ved  Overfarten  at  naa  2den  Bred 
omtrent  paa  det  Sted,  hvor  Færgetovet  skal  fastgøres.  Før 
Fartøjet  sætter  af  fra  1ste  Bred,  afgives  Tampen  af  Færge¬ 
tovet  til  Nr.  5;  derpaa  ros  Fartøjet  saa  hurtig  som  muligt 
over  til  2den  Bred  af  Nr.  2  og  3  eller  Nr.  2,  3  og  4,  eftersom 
der  benyttes  2  eller  3  Flaader,  idet  Nr.  1  efterhaanden  stikker 
Tovet  ud.  Samtidig  følger  Nr.  5,  der  holder  Tampen  af 
Tovet,  Fartøjets  Bevægelse  ned  ad  Strømmen,  saaledes  at  han 
stadig  holder  sig  i  Højde  med  Fartøjet.  Saa  snart  dette  har 
naaet  2den  Bred,  bringes  Tovet  i  Land,  to  af  de  medbragte 
Fortøjningspæle  nedrammes,  og  Tovet  fastgøres  til  disse, 
hvorpaa  Mandskab  paa  1ste  Bred  strammer  og  fastgør  Tovet, 
medens  de  to  andre  Pæle  nedrammes  saaledes,  at  de  kan 
bruges  ved  Færgens  Fortøjning.  Derefter  ros  Fartøjet  tilbage 
til  1ste  Bred  og  afrustes. 

Hvis  der  paa  Bredderne  findes  Træer  eller  andre  faste 
Genstande,  bør  Færge  tovet  fastgøres  til  disse  i  Stedet  for  til 
nedrammede  Fortøjningspæle. 

Dersom  Bevoksning  eller  andre  Forhold  paa  1ste  Bred 
umuliggør,  at  Nr.  5  langs  Bredden  kan  følge  Fartøjet  under 
dets  Overfart  holdende  Tampen  af  Færgetovet,  kan  man  bære 
sig  ad  paa  følgende  Maade.  Tampen  af  Færgetovet  fastgøres 
til  de  nedrammede  Fortøjningspæle  paa  1ste  Bred;  idet  Far- 

tøjet  dernæst  føres  op  mod  Strømmen,  udlægges  en  efter 
Strømmens  Styrke  og  Vandløbets  Brede  passende  Del  af 
Tovet  langs  med  1ste  Bred,  inden  man  forlader  denne.  Nr.  5 
hjælper  da  under  Overfarten  om  fornødent  med  en  Baadshage 
denne  Del  af  Tovet  efter,  saaledes  at  det  ikke  fisker  i  Siv, 
Rør  eller  lignende. 

Naar  Færgen  er  bygget  og  Færgetovet  udspændt,  lægger 
Nr.  9 — 12  af  Slagningsholdet  en  af  en  lang  Surreline  dannet 
Tovstrop  om  Færgetovet  ved  hver  Ende  af  Færgen  og  befæ¬ 
ster  Tovstropperne  til  de  nærmeste  Ankerbøjler. 

Skal  Færgen  betjenes  ved  Hjælp  af  Træktove  paa  begge 
Bredder,  udspænder  Ankerholdet  først  et  Færgetov  som  oven 
for  nævnt  og  flytter  derefter  Tovets  paa  1ste  Bred  befæstede 
Ende  til  den  nærmest  2den  Bred  værende  Ankerbøjle  paa 
Færgens  Strømside.  Naar  Færgen  er  bygget,  anbringer  Hol¬ 
det  et  tilsvarende  Træktov  mellem  denne  og  1ste  Bred,  paa 
hvilken  Tovet  lægges  opskudt. 

Til  Færgens  Betjening  ved  Hjælp  af  Færgetov  ansættes 
paa  selve  Færgen  1  Fører  og  2 — 8  Mand  efter  Strømhastig¬ 
heden  og  Færgens  Størrelse.  Paa  hver  Bred  ansættes  end¬ 
videre  2  eller  4  Mand,  eftersom  Færgen  er  bygget  som 
Rytterbro  eller  som  Dobbeltbro,  til  Anbringelse  og  Aftagning 
af  Landfagskæderne  og  til  Hjælp  ved  Rejsning  af  Land  fagene 
samt  2  Mand  til  Betjening  af  Barduner  og  Ankertove  i  Land. 
Tiloversværende  Mandskab  fordeles  paa  begge  Bredder  for  at 
gaa  til  Haande  ved  Ind-  og  Udskibningen. 

Naar  Indskibningen  er  tilendebragt,  befales: 

Rejs  Landfagene!  Kast  los! 
paa  hvilken  Befaling  Landfagskæderne  udtages  af  Slidserne 
og  lægges  op  paa  Færgen,  Landfagene  rejses  og  fastgøres  i 
hævet  Stilling  ved  Hjælp  af  Surrelinerne,  og  Fortøjningerne 
i  Land  kastes  los  og  hales  om  Bord. 

Paa  Befalingen: 

Hal  væk! 

haler  Mandskabet  jævnt  og  uden  Ryk  i  Færgetovet  efter  at 
have  fordelt  sig  langs  dette,  idet  hver  Mand  under  Overfarten 
bliver  staaende  paa  samme  Plads. 

Naar  Færgen  kommer  i  Nærheden  af  2den  Bred,  fatter 
2  Mand  af  Færgens  Betjeningsmandskab  hver  en  Baadshage 
og  stiller  sig  ved  det  forreste  Hjørne  paa  Vindsiden  rede 
til  at  bolde  igen  mod  Bredden  paa  denne  Side  af  Færgen. 

Paa  Befaling: 

Hold  an! 

sagtnes  Farten  ved  Hjælp  af  Baadshagerne  og  ved,  at  der 
holdes  fast  paa  Færgetovet,  saaledes  at  Færgen  lægger  til 
Land  uden  Stød  mod  Bunden  eller  Bredden.  Om  fornødent 
hjælper  Mandskabet  i  Land  med  til  at  hindre  Færgen  i  af¬ 
støde  imod.  Er  Færgens  Besætning  1  Fører  og  2  Mand, 
anvendes  kun  1  Baadshage  ved  Landingen. 

Paa  Befaling: 

Sænk  Landfagene!  Fortøj! 

løses  Surrelinerne,  der  fastholder  Landfagene,  og  disse  ned¬ 
lægges,  Landfagskæderne  anbringes  i  Slidserne,  og  Fortøj¬ 
ningerne  bringes  i  Land  og  fastgøres. 

Benyttes  der  Træktove  paa  begge  Bredder  i  Stedet  for 
Færgetov,  kan  Færgen  nøjes  med  en  Besætning  af  1  Fører 
og  2  eller  4  Mand,  eftersom  Færgen  er  bygget  som  Rytterbro 
eller  som  Dobbeltbro.  Paa  hver  Bred  ansættes  samme  Ar¬ 
bejdsstyrke,  som  naar  der  anvendes  Færgetov.  Arbejderne 
ved  Færgens  Afgang  og  Landing  foregaar  som  ovenfor  nævnt, 
idet  der  dog  ved  Landingen  tages  imod  med  en  Baadshage 
paa  hver  Side  af  Færgen.  Mandskabet  paa  2den  Bred  haler 
Færgen  over,  og  samtidig  fires  der  under  passende  Stramning 
paa  Tovet  paa  1ste  Bred  af  det  derværende  Mandskab. 


Brovagt. 


63 


VI.  Broers  og  Færgers  Benyttelse. 

16.  Brovagt. 

Umiddelbart  efter  at  en  Flj'debro  er  slaaet,  oprettes  en 
Brovagt. 

Brovagtens  Hverv  er  at  sikre  og  vedligeholde  Broen 
samt  at  regulere  og  lette  Færdselen  over  denne.  Sikringen 
af  Broen  deler  sig  i  to  Opgaver,  dels  Sikring  mod  fjendligt 
Angreb  dels  Sikring  i  teknisk  Henseende;  kun  den  sidste  af 
disse  Opgaver  omhandles  her.  Paa  Grund  af  Flydebromate- 
riellets  lette  Konstruktion  er  det  saare  vigtigt,  at  Brovagt¬ 
tjenesten  udføres  med  den  største  Agtpaagi venhed. 

Brovagtens  Størrelse  retter  sig  efter  Forholdene.  I  Almin¬ 
delighed  vil  8  Mand  under  Befaling  af  en  Underofficer  som 
Bro  vagtkommandør  være  tilstrækkelig;  men  under  særlige  og 
vanskelige  Forhold  kan  det  blive  nødvendigt,  at  Brovagten 
betydelig  forstærkes,  eller  at  endog  hele  Broafdelingen  for 
kortere  Tid  etableres  som  Brovagt. 

Under  Passage  over  Broen  overtager  Brokommandøren 
saa  vidt  muligt  selv  Hvervet  som  Brovagtkommandør  med 
den  næstældste  Befalingsmand  som  Næstkommanderende. 
Styrken  fordeles  som  Regel  ligelig  til  begge  Bredder.  Ved 
lange  Broer,  der  er  forsynede  med  Vinger,  stilles  der  Poster 
paa  disse.  Ved  Moradsbroer  er  det,  særlig  naar  de  er  lange 
og  smalle  og  skal  passeres  af  Heste,  hensigtsmæssigt  at  op¬ 
stille  Mandskabet  i  Kæde  med  nogle  Skridts  Mellemrum  paa 
Moradset  paa  begge  Sider  af  Broen. 

Brovagten  skal  altid  være  forsynet  med  1  Storkølle,  2 
Spader  og  1  Baadshage  til  hver  Bred  og  i  øvrigt  med  det 
Reservemateriel  og  de  Redskaber,  som  der  efter  Forholdene 
kan  tænkes  at  blive  Brug  for  til  Vedligeholdelse  og  Udbedring 
af  Broen  og  Adgangene  dertil,  saasom  \  Flaader,  Landfag, 
Kassebunde,  Slidskeplanker,  Aarer,  Anker,  Tovværk,  Hammer 

og  Søm  m.  m.  Et  af  2  Flaader  bestaaende,  udrustet  Fartøj 
bør  saa  vidt  muligt  være  klart  til  Brug.  Der  maa  endvidere 
altid  i  Tide  skaffes  en  lille  Beholdning  af  Sand  eller  Grus 
til  Veje  paa  hver  Bred  til  dermed  at  bestrø  Broen,  naar  den 
bliver  glat  og  fedtet. 

Brovagten  vaager  over  Broens  gode  Tilstand,  søger  i  Tide 
at  afværge  alt,  hvad  der  kan  volde  Beskadigelse  af  Broen, 
og  istandsætter  uopholdelig  enhver  Skade.  Den  træffer  lige¬ 
ledes  alle  Foranstaltninger,  der  kan  lette  Færdselen.  Bliver 
saaledes  Adgangene  til  Broen  opkørte  eller  ufarbargjorte  af 
Færdselen,  udbedres  de  ved  Hjælp  af  Landfag  eller  andet 
Moradsmateriel  (Kassebunde,  Slidskeplanker  m.  m.)  eller  ved 
Hjælp  af  Græstørv  og  Jord,  Grene,  Halm  og  lignende. 

Brovagtkommandøren  giver  i  Tide  de  Afdelinger,  der  skal 
passere  Broen,  Meddelelse  om,  hvorledes  de  skal  forholde 
sig  med  Hensyn  til  Passagen.  Under  denne  tager  han  som 
Regel  selv  Post  ved  Adgangen  til  Broen,  medens  Posten  paa 
den  anden  Bred  overdrages  til  Næstkommanderende.  Han 
regulerer  Tilgangen  til  Broen  og  vaager  over,  at  de  givne 
Anvisninger  overholdes,  medens  Næstkommanderende  navnlig 
paaser,  at  Broen  forlades  hurtig  og  uden  Standsning.  Beska¬ 
diges  Broen  under  Færdselen,  stopper  Brovagtkommandøren 
øjeblikkelig  Tilgangen  til  Broen  og  søger  at  faa  denne  ryddet, 
hvilket  saa  vidt  muligt  bør  ske  ved,  at  de,  der  findes  paa 
den,  fortsætter  Passagen,  idet  en  Omkringvending  særlig 
med  Heste  er  vanskelig  og  let  fremkalder  Forvirring.  Naar 
Broen  er  ryddet,  sørger  han  for,  at  den  hurtig  istandsættes, 
og  tilsteder  ingen  Adgang  til  Broen,  før  Istandsættelsen  er 
tilendebragt. 

Enhver  Anvisning  eller  Bestemmelse  vedrørende  Passagen 
af  Broen,  der  gives  af  Brovagtens  Personale,  skal  uvægerlig 
efterkommes  af  de  Afdelinger  eller  Personer,  der  passerer 
Broen. 

En  Færge  sikres  og  vedligeholdes  paa  lignende  Maade 

sonVJen  Bro.  Under  Færgens  Benyttelse  til  Overføring  af 
Tropper  udføres  Vagttjenesten  af  Betjeningsmandskabet  paa 
Færgen  og  Bredderne  eventuelt  forstærket  med  andet  Mand¬ 
skab.  I  den  Tid  Færgen  ikke  benyttes,  kan  Vagtholdet  ind* 
skrænkes  til  1  Underofficer  og  4 — 8  Mand.  Naar  en  Troppe¬ 
afdeling  ankommer  til  Færgestedet,  giver  Færge  vagtkomman¬ 
døren  Afdelingen  Meddelelse  om,  hvorledes  Styrken  skal 
inddeles,  og  hvad  der  i  øvrigt  er  at  iagttage  saavel  under 
Ind-  og  Udskibningen  som  under  Overfarten. 

17.  Passage. 

Broer. 

Ligesom  en  god  Brovagttjeneste  er  nødvendig  for  Flyde- 
broens  Sikring  og  Vedligeholdelse,  er  det  ogsaa  af  største 
Vigtighed,  at  al  Passage  over  den  foregaar  paa  hensigts¬ 
mæssig  Maade,  idet  Forsømmelighed  i  saa  Henseende  kan 
foraarsage  skæbnesvangre  Uheld. 

Som  almindelige  Kegler  for  alle  Vaabenarters  Passage 
over  alle  Slags  Broer  gælder  følgende: 

—  Forskellige  Vaabenarter  maa  ikke  samtidig  passere  Broen. 

—  Samtidig  Passage  i  modsatte  Retninger  maa  aldrig  fore¬ 
tages. 

—  Ingen  som  helst  Standsning  paa  Broen  maa  finde  Sted. 

—  Henimod  Udgangen  af  Broen  forøges  Bevægelseshastig¬ 
heden,  og  saa  snart  Bredden  er  naaet,  rykker  de  passe¬ 
rende  Tropper  saa  hurtig  som  muligt  videre. 

—  Der  maa  under  ingen  Omstændigheder  standses  eller  gøres 
Holdt  —  f.  Eks  for  at  opmarchere,  sidde  til  Hest  eller 
rangere  —  umiddelbart  efter,  at  Broen  er  passeret;  saadan 
Standsning  maa  først  finde  Sted  saa  langt  fra  Broen  — 
mindst  100  Meter  —  at  de  efterfølgende  Tropper  ikke 
hindres  i  hurtig  at  forlade  denne. 

Ved  de  enkelte  Vaabenarters  Passage  over  de  forskellige 
Slags  Broer  iagttages  følgende: 

Fodfolk.  Samtlige  Broer  passeres  altid  uden  Trit  enten  i 
hurtig  Gang  eller  i  hurtigt  Løb.  Geværet  tages  i  højre 
Haand. 

En  Spang  passeres  i  Enkeltkolonne  og  bedst  i  hurtigt 
Løb.  (Fig.  21). 

En  Rytterbro  passeres  i  Rodekolonne. 

En  Dobbeltbro  passeres  med  4  Mands  Front. 

Beredne  Officerer  sidder  af,  og  Hestene  føres  over  i 
Queuen  af  Afdelingen  paa  samme  Maade  som  nedenfor  angi¬ 
vet  for  Rytteri. 

Følger  flere  Batailloner  efter  hinanden,  tages  som  Regel 
20—30  m  Afstand  imellem  dem;  denne  Afstand  forøges,  hvis 
Bro  vagtkommandør  en  skønner  det  nødvendigt. 

Rytteri.  En  Spang  kan  i  Almindelighed  kun  passeres 
af  Rytteri  paa  den  Maade,  at  Rytterne  gaar  paa  Spangen 
bærende  Sadeltøj  og  Oppakning  og  fører  Hestene,  der  svøm¬ 
mer  ved  Siden  af  Spangen  (Fig.  22).  Hestene  svømmer  paa 
den  modsatte  Side  af  den,  hvorfra  Strømmen  kommer,  og 
føres  i  Bridontøjlen,  der  spændes  løs  paa  den  Side,  der 
vender  fra  Broen;  Stangtøjlen  bliver  paa  Hestens  Hals.  Det 
iagttages,  at  der,  naar  Hestene  føres  ud  i  Vandet,  straks  tages 
god  Afstand  imellem  dem,  saaledes  at  de  ikke  under  Svøm¬ 
ningen  kan  indhente  og  derved  beskadige  hinanden,  idet  det 
er  meget  uheldigt  at  skulle  holde  tilbage  paa  en  svømmende 
Hest  for  at  forhindre,  at  den  indhenter  den  foranværende. 
Det  er  en  Selvfølge,  at  den  omtalte  Overgangsmaade  ikke  kan 
anvendes,  hvis  Vandløbets  Bredder  og  Bund  er  saa  bløde,  at 
der  er  Fare  for,  at  Hestene  bliver  stikkende. 

Heste  kan  i  Nødsfald  passere  over  en  kort  Spang,  idet 
Rytteren  gaar  foran;  men  i  Almindelighed  er  denne  Over¬ 
gangsmaade  for  farlig  til  at  kunne  anvendes. 

En  Rytter  bro  passeres  i  Enkeltkolonne  (Fig.  23).  Ryt 

terne  sidder  af  og  fører  Hestene  ved  højre  Side  ved  Tøjlen, 
idet  der  holdes  et  Par  Skridts  Afstand  imellem  Hestene. 
Bytteren  skal  føre  Hesten  saaledes,  at  denne  gaar  midt  paa 
Broen.  Da  ængstelige  Heste  ofte  er  tilbøjelige  til  at  trække 
sig  om  bag  ved  Bytteren,  maa  denne  være  opmærksom  her- 
paa  og  i  saa  Fald  iagttage,  at  han  ikke  gaar  for  langt  ud  til 
venstre.  Tøjlerne  maa  ikke  tages  ud  over  Hestens  Hoved; 
thi  hvis  Hesten  falder  i  Vandet,  kan  den  let  faa  Forbenene 
ind  i  Tøjlen  og  derved  hindres  i  at  bjærge  sig  ved  Svøm¬ 
ning.  Under  Overgangen  maa  Bytterne  absolut  forhindre,  at 
Hestene  traver. 

Ved  kortere  Bytterbroer  kan  det  tillades,  at  Rytteriet 
forbliver  opsiddet;  det  passerer  da  i  Enkeltkolonne  med  god 
Afstand  mellem  Hestene,  og  der  maa  under  ingen  Omstæn¬ 
digheder  traves. 

Ved  Passage  af  en  Dobbeltbro  iagttages  de  samme 
Begler  som  ved  Bytterbroen,  idet  dog  Dobbeltbroen  passeres 
med  2  Hestes  Front. 

Der  holdes  som  Begel  20  m  Afstand  mellem  Eska¬ 
dronerne. 

Feltartilleri  kan  kun  passere  Bytterbroen  og  Dobbelt¬ 
broen. 

Naar  en  Bytterbro  skal  passeres,  maa  der  forinden 
spændes  fra  og  protses  af.  Hestene  føres  over  paa  samme 
Maade  som  anført  for  Rytteriet,  hvorved  iagttages,  at  Skag¬ 
lerne  anbringes  saaledes,  at  de  ikke  hindrer  en  Hest  i  at 
svømme,  hvis  den  skulde  falde  i  Vandet.  Kanon  og  For¬ 
stilling  føres  over  hver  for  sig,  idet  de  trækkes  af  Betjenings  - 
mandskabet,  der  herved  maa  udvise  fornøden  Forsigtighed 
for  at  holde  Køretøjerne  nøjagtig  midt  paa  Broen.  Forstillin¬ 
gen  trækkes  af  5  Mand,  hvoraf  2  ved  Enden  af  Vognstangen. 
(Fig.  24).  Kanonen  trækkes  ligeledes  af  5  Mand,  hvoraf  3 
ved  Svandsen,  der  vendes  fremefter.  Imellem  Kanoner  og 
Forstillinger  holdes  en  Afstand  af  c.  10  m.  Ved  Bredderne 

ansættes  særligt  Mandskab  til  at  lempe  Kanoner  og  Forstil¬ 
linger  forsigtig  ud  paa  Broen  og  hjælpe  dem  op  ad  Rampen 
paa  den  modsatte  Bred;  paa  selve  Broen  maa  der  ikke  følge 
flere  end  de  nævnte  5  Mand  med  hver  Kanon  eller  For¬ 
stilling. 

Heste  og  Kanoner  føres  over  hver  for  sig,  saaledes  at 
der  ikke  samtidig  findes  Heste  og  Køretøjer  paa  Broen. 

Skal  en  Dobbeltbro  passeres,  spændes  Forløbere  og 
Mellemheste  fra  og  føres  over  med  2  Hestes  Front  paa  samme 
Maade  som  Rytteri,  idet  hver  Hest  føres  af  1  Mand.  Hestene 
maa  ikke  forblive  sammenspændte;  thi  hvis  en  af  Hestene 
falder  i  Vandet,  trækker  den  de  andre  med  sig,  og  de  sam¬ 
menspændte  Heste  har  ingen  Mulighed  for  at  bjærge  sig  ved 
Svømning.  Ligesom  ved  Rytterbroen  maa  Skaglerne  anbringes 
saaledes,  at  de  ikke  hindrer  Hesten  i  at  svømme. 

Forstilling  og  Kanon  forbliver  samlet  og  trækkes  over  Broen 
af  Stanghestene  alene  (Fig.  25).  Stangrytteren  forbliver  til  Hest, 
og  der  afgives  en  Mand  til  at  gaa  ved  Hovedet  af  Haand* 
hesten.  Det  maa  nøje  iagttages,  at  Kørselen  sker  lige  midt 
paa  Broen,  og  at  der  ikke  iraves.  Betjeningsmandskabet 
følger  efter  Kanonen  og  bremser  den,  idet  den  kører  ned  paa 
Broen  samt  hjælper  til  at  bringe  den  op  ad  Rampen  paa 
den  modsatte  Bred 

Er  Bredden  høj  og  Nedkørselen  til  Broen  ikke  ganske 
flad,  maa  ogsaa  Stanghestene  spændes  fra,  og  Kanon  og  For¬ 
stilling  trækkes  da  over  af  Mandskab. 

Der  holdes  mindst  10  m  Afstand  mellem  Køretøjerne. 

Train  føres  over  efter  lignende  Regler  som  Feltartilleri. 
Inden  en  Vogn  overføres,  maa  Brovagtkommandøren  skaffe 
sig  Vished  for,  at  dens  Vægt  ikke  er  større  end,  at  Broen 
med  Sikkerhed  kan  bære  den.  Er  Vægten  for  stor,  maa  en 
Del  af  Lasten  aflæsses  og  føres  over  for  sig. 

Færger, 

Ved  Troppers  Overføring  paa  Færger  gælder  følgende 
Kegler : 

Fodfolk  fordeles  ligelig  paa  Færgen,  saaledes  at  der  kom¬ 
mer  2  Mand  gennemsnitlig  pna  hver  Flaade  i  denne. 

Rytteri  overføres  aUiddet.  Hver  Mand  fører  sin  Hest 
ved  Tøjlen,  der  forbliver  paa  Hestens  Hals,  ud  paa  Færgen, 
hvor  der  tages  Opstilling  med  Front  fremefter  med  2  eller  3 
Heste  ved  Siden  af  hinanden,  eftersom  Færgen  er  bygget 
som  en  Dobbeltbro  eller  som  en  tredobbelt  Bro,  og  med 
Rytterne  paa  den  udvendige  Side  af  Hestene.  Ved  hver 
Overfart  bør  medfølge  en  Befalingsmand  af  Rytteriet.  Al 
Ind-  og  Udskibning  skal  foregaa  i  Skridt,  og  der  maa  navnlig 
vaages  over,  at  Hestene  ikke  springer  ud  paa  Færgen  eller 
fra  denne  i  Land.  Udskibningen  maa  ikke  finde  Sted,  før 
Færgekommandøren,  efter  at  Færgen  er  bleven  fortøjet,  har 
givet  TilladeBe  dertil. 

Feltartilleri  overføres  med  Hestene  for  sig  og  Køretøjerne 
for  sig. 

Hestene  overføres  som  angivet  for  Rytteri,  idet  det 
iagttages,  at  Skaglerne  anbringes  paa  samme  Maade  som  ved 
Passage  af  Broer. 

Ved  Indskibning  af  Køretøjerne  paa  en  Færge  af  14 
Flaader  bringes  først  Forstillingen  med  Vognstangen  ven¬ 
dende  bagud  ud  paa  Færgen,  indtil  Hjulene  kommer  lige 
over  næstforreste  Flaademellemrum,  og  derefter  Kanonen 
eller  Ammunitionsbagvognen  med  Svansen  henholdsvis  Prots- 
ringen  ligeledes  vendende  bagud,  indtil  Hjulene  kommer  lige 
midt  over  trediebageste  Flaade  (Fig.  26).  Køretøjernes  Stilling 
paa  Færgen  sikres  ved  Fastbremsning  af  Hjulene  eller  for 
de  Køretøjer,  der  ingen  Hjulbremse  har,  ved  Anbringelse  af 
Klodser  (korte  Dækplanker,  Svingler  eller  lignende)  foran  og 
bag  ved  Hjulene.  Til  Hjælp  ved  Ind-  og  Udskibningen  an- 

sættes  et  særligt  Arbejdshold  af  Batteriet  paa  hver  Bred. 
Med  hvert  Par  Køretøjer  følger  1  Befalingsmand  og  5  Mand 
af  Batteriet,  der  paa  Færgen  fordeler  sig  jævnt  langs  den 
Side  af  Køretøjerne,  der  er  modsat  Færgetovet. 

Train  føres  over  efter  lignende  Hegler  som  Feltartilleri 
for  Køretøjernes  Vedkommende  under  Iagttagelse  af,  at  Be¬ 
lastningen  fordeles  saaledes  paa  Færgen,  at  denne  kommer 
til  at  ligge  lige  paa  Vandet.  Med  Hensyn  til  det  enkelte 
Køretøjs  Vægt  udvises  de  samme  Forsigtighedsregler  som  ved 
Passage  af  Broer. 


